Objavljen Izvještaj o reviziji Godišnjeg konsolidovanog finansijskog izvještaja Nove srpske demokratije za 2020. godinu\nPodgorica, 30. septembar 2021. godine - Državna revizorska institucija je izvršila finansijsku reviziju Godišnjeg konsolidovanog finansijskog izvještaja i reviziju pravilnosti Nove srpske demokratije za 2020. godinu.\nNa bazi sprovedene revizije, utvrđenog činjeničnog stanja i Izjašnjenja subjekta revizije na Preliminarni izvještaj DRI), nadležni Kolegijum DRI u sastavu: senator Nikola N. Kovačević – rukovodilac Kolegijuma i senator dr Branislav Radulović - član Kolegijuma izražava pozitivno mišljenje sa skretanjem pažnje na finansijsku reviziju i negativno mišljenje na pravilnost poslovanja.\nFinansijskom revizijom je utvrđeno da je Godišnji konsolidovani finansijski izvještaj Nove srpske demokratije za 2020. godinu sastavljen i prezentovan na fer i objektivan način u skladu sa važećim okvirom finansijskog izvještavanja. Pored iskazanog pozitivnog mišljenja, nadležni Kolegijum je skrenuo pažnju subjektu da sve troškove pravda adekvatnom i potpunom dokumentacijom shodno Zakonu o računovodstvu.\nRevizijom pravilnosti je utvrđeno da subjekt revizije nije sve finansijske i druge radnje uskladio sa zakonskim i drugim propisima koji su identifikovani kao kriterijumi za predmetnu reviziju. Neusklađenost se odnosi na nedosljednu primjenu Zakona o finansiranju političkih subjekata i izbornih kampanja, Zakona o porezu na dohodak fizičkih lica, Zakona o sprječavanju nelegalnog poslovanja, Zakona o posredovanju pri zapošljavanju i pravima za vrijeme nezaposlenosti, Zakona o obligacionim odnosima, Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje, Uredbe o naknadi troškova zaposlenih u javnom sektoru.\nRevizijom Godišnjeg konsolidovanog finansijskog izvještaja Nove srpske demokratije za 2020. godinu, Državna revizorska institucija je izvršila kontrolu realizacije preporuka datih u Izvještaju o reviziji Godišnjeg finansijskog izvještaja za 2019. godinu. Revizijom je utvrđeno da je subjekt revizije realizovao jednu preporuku, dok pet preporuka nije realizovao.\nZbog izraženog negativnog mišljenja i utvrđenih nepravilnosti, nadležni Kolegijum za vršenje predmetne revizije, se saglasio da se konačni Izvještaj o finansijskoj reviziji i reviziji pravilnosti poslovanja Nove srpske demokratije za 2020. godinu, dostavi Odboru za politički sistem, pravosuđe i upravu Skupštine Crne Gore, na upoznavanje i Centralnoj banci Crne Gore, zbog date preporuke drugom državnom organu.\nKonačan Izvještaj o reviziji Godišnjeg konsolidovanog finansijskog izvještaja Nove srpske demokratije za 2020. godinu sa Izjašnjenjem Nove sprske demokratije na Preliminarni izvještaj DRI i odgovorom nadležnog Kolegijuma na Izjašnjenje je objavljen na zvaničnoj internet stranici Državne revizorske institucije. Rezime o kontroli realizacije preporuka datih u Izvještaju o reviziji Godišnjeg finansijskog izvještaja za 2019. godinu je dostupan javnosti u formi infografika.\nIzvještaj o reviziji Godišnjeg konsolidovanog finansijskog izvještaja Nove srpske demokratije za 2020. godinu\nIzjašnjenje na Preliminarni izvještaj o reviziji Godišnjeg konsolidovanog finansijskog izvještaja Nove srpske demokratije za 2020. godinu\nOdgovor na Izjašnjenje na Preliminarni izvještaj o reviziji Godišnjeg konsolidovanog finansijskog izvještaja Nove srpske demokratije za 2020. godinu\nRealizacija preporuka iz Godišnjeg finansijskog izvještaja Nove srpske demokratije (infografik)\nMore in this category: « Opština Ulcinj nije realizovala jedanaest od dvadeset četiri preporuke iz Izvještaja o reviziji Završnog računa budžeta Opštine za 2018. godinu\tObjavljen Izvještaj o reviziji Godišnjeg konsolidovanog finansijskog izvještaja Građanskog pokreta URA za 2020. godinu »


Beta 2. jula 2020. 10:05\n„Vlada „zaboravlja“ da Ustav Srbije (čl.51) jemči – „svako pravo na pristup podacima u posedu državnih organa i organuizacija kojima su poverena javna ovlašćenja, u skladu sa zakonom“. I da Zakon o slobodnom pristupu informacijama (čl.4) tretira informacije o ugrožavanju i zaštiti zdravlja stanovništva kao prioritetne i ne dopušta njihovo uskraćivanje javnosti zbog navodne pretežnosti bilo kojih drugih interesa. Uz to i Zakon o zdravstvenoj zaštiti (čl.16) predviđa obavezu nadležnih da o informacijama u vezi sa epidemijom blagovremeno obaveštavaju javnost“, dodao je on.\nOn je naglasio da „uprkos tome već danima izostaje ne samo prihvatljivo već bilo kakvo objašnjenje nadležnih. Odgovor na prisutne sumnje svakako nije i ne može biti političko diskvalifikovanje ljudi koji traže odgovore, kao nedavno u Novom Pazaru“.\n„Premijerka je početkom maja javno obećala – „odmah posle vanrednog stanja položićemo potpun račun građanima o tim nabavkama i o tome koliko smo novca potrošili.“ Od ukidanja vanrednog stanja prošlo je skoro dva meseca a obećanje ne samo da nije ispunjeno nego da ga odlazeća Vlada više i ne pominje. A podnošenje izveštaja i bez navedenog obećanja je elementarna obaveza Vlade čije propuštanje svakako jeste kršenje prava javnosti i razlog za zabrinutost“,zaključio je on.


Sat unazad: Počinje zimsko računanje vremena 2021/22. - Dan u Beogradu\nNaslovna » BG servis » Sat unazad: Počinje zimsko računanje vremena 2021/22.\nZimsko računanje vremena - sat unazad (foto: Sonja Langford / Unsplash)\nAh Neša 26. oktobar 2021. BG servis 1 komentar\nLetnje računanje vremena završava se u tri ujutru, po običaju – poslednje nedelje u oktobru, a počeće ponovo krajem marta 2021. godine.\nRačunari, mobilni telefoni i drugi savremeni uređaji koji pokazuju tačno vreme automatski će da „pređu“ na zimsko računanje vremena, ali ako imate i dalje neki analogni pokazivač vremena ili stariji uređaj koji „ne ume“ automatski da odradi tu radnju – ne zaboravite da pomerite kazaljke jedan čas unazad, sa 3.00 na 2.00.\nDa podsetimo, Evropska unija donela je preporuku da se letnje računanje vremena ukine, ali tu odluku bi trebalo da donesu vlade evropskih država. Do toga nije došlo zbog raznih političkih, ekonomskih, pa i praktičnih problema, tako da, bar u narednim godinama, nastavljamo sa letnjim i zimskim računanjem vremena. (danubeogradu.rs)\nTagovibg servis jesen u beogradu letnje računanje vremena vreme zima zimsko računanje vremena\nPrethodni Pozorišni repertoari – novembar 2021.\nSledeći Bez struje i bez vode u Beogradu, 27. oktobar 2021.\n3. новембра 2021. at 07:35\nProbajte i vi malo da ste bez struje da vidite sto znaci kad neko nije imao, zivelji ste na tuđi znoj


Počeo trodnevni štrajk Germanwingsa – Bankar.me\nDecember 31, 2019 AVIO SAOBRAĆAJ, EVROPA, SVE VIJESTI Leave a comment\nSindikat Ufo krajem sedmice je objavio štrajkove od ponedjeljka do srijede u Džermanvingsu koji posluje pod okriljem Jurovingsa (Eurowings) ogranka državne njemačke aviokompanije, jer je postignut veoma mali napredak u razgovorima sa upravom Lufthanze.\nŠtrajk je počeo noćas u ponoć i mogao bi da bude produžen, rekao je danas potpredsednik sindikata kabinskog osoblja Ufo Daniel Flor za njemačku televiziju ZDF.\nOn je dodao da sindikat to ne želi ali ukoliko se procijeni poslije tri dana da je potrebno da se nastavi, pozvaće na nove štrajkove.\nUkupno oko 180 letova, uglavnom domaćih, treba da bude otkazano oko Nove godine, od predviđenih 1.200, rekao je za Frans pres portparol Jurovingsa.\nJutros oko 10.00 po centralnoevropskom vremenu nisu primijećeni redovi na velikim njemačkim aerodromima jer su putnici bili dobro informisani i karte su mogle da im budu prebačene na druge kompanije u okviru Lufthanze (Jurovings, Brasels erlajns, Svis) što je dosta pomoglo, rekao je taj izvor.\nSpor između Lufthanze i Džermanvingsa je, između ostalog, oko plata i uslova rada.\nPOJMOVIgermanwings Germanwings kompanija\nPrevious Država otkupila još 636,79 hiljada akcija EPCG\nSljedeći U lokalnim samoupravama zaključeno 50 sporazuma o otpremninama, ukupan iznos 378 hiljada eura


Vulin: Otvoreni Balkan potreba i istorijska misao\nMinistar unutrašnjih poslova Aleksandar Vulin izjavio je danas u Skupštini Srbije da iza sporazuma potpisanih u okviru inicijative predsjednika Srbije Aleksandra Vučića "Otvoreni Balkan" stoji istorijska misao sa kojom Balkanci žive vjekovima i sa kojom treba da formiraju sopstvene politike - Balkan Balkancima.\nPredstavljajući narodnim poslanicima prijedloge zakona o potvrđivanju Sporazuma o saradnji u zaštiti od katastrofa na zapadnom Balkanu i Sporazuma o uzajamnom priznavanju i zamjeni vozačkih dozvola između Vlade Srbije i Vlade Kine, ministar Vulin je rekao da će donošenje ovih zakona omogućiti "da bolje sarađujemo, pomažemo jedni drugima, a više od svega našim građanima da ostvaruju svoja prava".\nIstakavši da je Sporazum o saradnji u zaštiti od katastrofa na zapadnom Balkanu dio inicijative predsjednika Vučića Otvoreni Balkan, ministar Vulin je ocijenio da su narodi na zapadnom Balkanu ti koji treba da uređuju način života za njih i njihovu djecu i da su oni ti koji će prostor koji nazivamo Balkanom omeđiti svojim interesima.\n"Predsednik Aleksandar Vučić je jedan od poslednjih suverenih, slobodnih, nezavisnih lidera u Evropi i zato može da ponudi Balkan Balkancima, otvaranje, razgovor, zajedničko tržište, otvaranje granica jer ne mora da pita nikoga da li mu je to dozvoljeno", naglasio je ministar Vulin.\nPrema njegovim riječima, oni koji nisu pristupili inicijativi Otvoreni Balkan i ovom sporazumu najbolje znaju koga su pitali, pa im je rečeno da ne treba da budu tu, bez obzira što im je u interesu da budu dio toga.\nMinistar je ukazao da sve zemlje koje su dio inicijative Otvoreni Balkan žele da postanu članice Evropske unije i ocijenio da je veliko pitanje da li će EU ikada željeti da se proširi na zapadni Balkan.\n"Zašto bismo to čekali, zašto bismo čekali da nam dođe neko iz Brisela, da kaže da treba da ubrzamo protok robe i kapitala, da ubrzamo mogućnost kretanja ljudi. Zašto bismo čekali Brisel, vladu, izbore nekih drugih zemalja, da nam kažu kako treba da radimo i živimo. Ovo je naša potreba", poručio je ministar Vulin.\nPrema njegovim riječima, kada god su Balkanci odlučivali samo o sebi živjeli su u miru, a ginuli su i ratovali za tuđe interese i bogatstva kada su odlučivali o njima spolja.


pink.rs | ČUO SE JEZIV VRISAK I JAK UDARAC: Mislili su da se majka bacila sa detetom (3), a kad su videli njeno telo bili su u šoku!\nNezapamćena porodična tragedija dogodila se juče ujutro u Lazarevcu, kada je A. E. (29) pala sa šestog sprata zgrade zajedno sa svojim detetom (3)!\nMajka je od povreda preminula na mestu, dok je dete sa višestrukim i teškim povredama prebačen u bolnicu u Beogradu, gde je operisan i bori se za život.\nŠta se tačno dogodilo juče ujutro, biće utvrđeno istragom, a za sada postoje dve verzije ove tragedije. Prema jednoj, majka je u nervnom rastrojstvu uzela sina u naručje i bacila se s terase, a prema drugoj, dete se iskralo iz stana i igrajući se pao sa terase, a A. E. je, videvši šta se desilo, skočila za njim.\nOn kaže da je siguran da je njegova sestra skočila za detetom.\n- Policija vodi istragu pa ćemo videti šta se tačno desilo, ali ona je samo pošla za detetom - kaže brat.\nMajka nastradale žene je za tragediju saznala na odmoru u banji i hitno je krenula nazad za Lazarevac.\nNorvežani su DETEKTOVALI POTRES, a onda je stigla STRAŠNA VEST i svi su se setili BABA VANGINIH REČI - Istina o najvećoj ruskoj tragediji koja je odne\n"NIKAD NISAM REKLA DA GLUMIM JELENU MARJANOVIĆ!" Milica Pavlović proslavila rođendan sa "Premijerom", pa progovorila o glumi i udaji: "DA VIDIMO TOG K\nJELENA PEŠIĆ demantovala priče da se ne druži sa prijateljicama iz privatnog života! (FOTO)


U Hercegovini bukte požari, zatreža pomoć oružanih snaga BiH\nSvet Autor:Beta12. avg. 202114:26\nPožar ilustracija Foto:Vesna Lalić/Nova.rs\nNa području Bosne i Hercegovine, posebno na području Hercegovine, bukti nekoliko požara.Na području Jablanice gori šuma i nisko rastinje, a, s obzirom na to da se radi o nepristupačnom terenu, danas je iz te opštine zatražena pomoć helikoptera Oružanih snaga BiH (OS BiH).\nPožari u Crnoj Gori: Turisti se žale na miris paljevine u Boki\nRanije su pomoć OS BiH zatražili i iz Tomislavgrada, Stoca i Širokog Brijega, ali o tome još nije doneta odluka, jer je za angažovanje helikoptera OS BiH potrebna saglasnost sva tri člana Predsedništva BiH.\nSarajevski mediji ranije su objavili da su saglasnost za angažovanje helikoptera na području te tri opštine u Federacije BiH dali članovi Predsedništva BiH Željko Komšić i Šefik Džaferović, a da se čeka stav srpskog člana Predsedništva BiH Milorada Dodika, koji ne učestvuje u radu kolektivnog šefa države zbog odluke bivšeg Visokog predstavnika Valentina Incka da nematne zakon o zabrani negiranja genocida.\nPrema utvrdjenoj proceduri, opštine zahteve za pomoć OS BiH šalju Ministarstvu bezbednosti BiH, koje te zahteve prosledjuje Ministarstvu odbrane BiH, a to ministarstvo za angažovanje vojnih helikoptera traži odobrenje od Predsedništva BiH.\nOd kraja jula do pre dva dana u Ministarstvo odbrane BiH stiglo je nekoliko zahteva za angažman helikoptera OS BiH, ali je zamenik ministra odbrane Mirko Okolićtek juče te zahteve uputio Predsedništvu BiH, jer mu je, kako je naveo, iz sekretarijata Predsedništva usmeno rečeno da se zbog novonastale situacije članovi Predsedništva „ne sastaju“.\nPožari su aktivni i na području Bileće i Trebinja u Republici Srpskoj, a u njihovog gašenju pomažu pripadnici Helikopterskog servisa RS.\nBiHhelikopteroružane snagepomoćpožarrastinješumavatrena stihijaVatrogasci


Preventivni lekarski pregledi i ove nedelje: 150 ljudi iz MZ "Centar", Lipove čuke i Bare proverilo svoje zdravlje - Dnevnik Juga\nPočetna / DRUŠTVO / Preventivni lekarski pregledi i ove nedelje: 150 ljudi iz MZ „Centar“, Lipove čuke i Bare proverilo svoje zdravlje\nPreventivni lekarski pregledi u organizaciji Grada Leskovca, Opšte bolnice i Doma zdravlja danas su sprovedeni u Mesnoj zajednici „Centar“ i selima Lipova čuka i Bara.\nI ove subote stanovnici centralnog dela Leskovca i stanovnici Lipove Čuke i Bare u velikom broju su iskoristili priliku da provere krvni pritisak, nivo šećera u krvi i da porazgovaraju sa lekarima ovih zdravstvenih ustanova. Obavljeno je ukupno 150 pregleda i 25 ultrazvučnih masaža.\nStručni radnici i direktor Centra za socijani rad Leskovac i ove subote su podržali akciju preventivnih pregleda i obišli 10 porodica i pojedinaca u stanju socijalne potrebe.\nNa konferenciji za medije održanoj u MZ „Centar“ govorila je dr Marija Ristić.\n„Prevencijom do očuvanja zdravlja“ je jedna od glavnih misli kojom se mi lekari vodimo i upravo zbog toga se ove akcije organizuju svakog vikenda. Na ovaj način težimo da probudimo svest stanovništva o prevenciji i da redovnim pregledima poboljšamo kvalitet njihovog života – kazala je Ristićeva.\nSutra se akcija sprovodi u MZ „Morava“, Donjoj Jajini i Palikući.\nPrethodni Gradonačelnik Leskovca na slavi kod Karađorđevića u Belom dvoru\nSledeći Poljoprivrednicima iz Grdelice uručena podsticajna sredstva za razvoj


Alarmantni rezultati istraživanja o uticaju virusa na posao - TK PORTAL\nBANJALUKA/SARAJEVO – Oko dvije trećine radnika u BiH koji su i dalje u radnom odnosu, mjesec dana od izbijanja krize zbog pandemije virusa korona, još prima punu platu kao i ranije, dok je za 33 odsto njih plata već znatno smanjena u odnosu na period prije pandemije.\nRezultati su to istraživanja koje je proveo portal MojPosao.ba, o uticaju pandemije na posao, a u kojem je učestvovalo 2.500 ispitanika, od čega je 67 odsto zaposleno, a ostalih 33 odsto bez posla.\nNešto više od polovine ispitanika koji su naveli da im plata još nije umanjena, međutim, očekuje da će umanjenje doći u narednom periodu, kao jedna od mjera koje će provesti kompanije kao odgovor na pandemiju.\n– Posljedice krize izazvane pandemijom za radnike u realnom sektoru su gubitak posla, smanjenje plate ili znatno izmijenjeni uslovi rada, a prema trendu tek slijede masovna otpuštanja radnika. Oni koji su ostali bez posla nemaju nade da će pronaći drugi. Oni koji nisu izgubili posao, strahuju da će ga izgubiti u narednom periodu ili da će im primanja biti znatno umanjena. Beznađe, nesigurnost i strah preovladavaju među radnicima – analizira Ena Muraspahić iz kompanije Kolektiv, autorka ovog istraživanja.\nU ukupnom broju ispitanika, njih 17 odsto je ostalo bez posla zbog posljedica krize izazvane pandemijom virusa korona, a među nezaposlenim učesnicima istraživanja, njih 53 odsto je izgubilo posao upravo zbog toga.\nGlavni razlozi za gubitak posla su zatvaranje objekata, odnosno zabrana rada, smanjen obim posla, zatvaranje firme, dok se u pojedinim slučajevima izdvaja i nemogućnost rada na terenu, uvoza robe, te drugi ekonomski razlozi, potvrđuje istraživanje.\nNajviše ispitanika bez posla su upravo osobe koje su radile u najviše pogođenom sektoru turizma i ugostiteljstva, dok su u velikom broju posao izgubili i radnici u maloprodaji i proizvodnji. Međutim, među ispitanicima koji su ostali bez posla ima i onih iz zdravstva, marketinga, distribucije, finansija, prehrane, igara na sreću, itd.\n– Mada mnogo nezaposlenih osoba aktivno traži posao, navode da rast broja nezaposlenog stanovništva, zatvaranje objekata i smanjen obim posla doprinose beznađu. Oni koji posao ne traže tvrde da su odustali najviše zbog straha od zaraze virusom korona, a iskazuju zabrinutost i nepovjerenje prema mogućnostima zaposlenja u situaciji u kojoj se nalazi država i tržište rada – navode autori istraživanja.\nDodatano zabrinjava i podataka da je većina ispitanika koji i dalje imaju posao, odnosno 61 odsto njih, zabrinuto da će posao izgubiti u narednom periodu. Srpska info\nЧланак Alarmantni rezultati istraživanja o uticaju virusa na posao се појављује прво на Capital.ba – Informacija je capital.\nIseljavanje na najvišem nivou do sada: Kofere pakuje 340.000 građana BiH\nInstitut za nestale BiH nedavno je dobio zahtjev od Ukrajine za pomoć\nSarajevo: Zbog prekršajnog naloga pozivao na ubistvo policajaca pa uhapšen\nKoronavirus u BiH: Devet novozaraženih u ZDK, u Kantonu 10 ukupno 25


Na skraćenoj listi za nagradu italijanskog lista Tutosport, koju biraju zajedno sa kolegama iz "Korijere delo sport", "Gazete", "Marke", "Ekipa", "Bilda" i "Tajmsa", nalazi se 25 igrača, među kojima nema prošlogodišnjeg pobednika Renata Sančeza, veziste Bajerna na pozajmici u Svonsiju.\nPored Mbapea, visoku poziciju na listi očekuju Osman Dembele iz Barselone, Gabrijel Žesus iz Mančester sitija, kao i Markus Rašford iz Mančester Junajteda.\nU konkurenciji za prestižnu nagradu se nalaze i naši fudbaleri - napadač Crvene zvezde Dejan Joveljić, kao i golman Benfike Mile Svilar.\nNa listi su još: Aron Martin (Espanjol), Žan-Kevin Ogustan (Lajpcig), Rodrigo Bentakur (Juventus), Stiven Bergvajn (PSV), Dominik Kalvert-Levin (Everton), Federiko Kjeza (Fiorentina), Amadu Dijavara (Napoli), Kasper Dolberg (Ajaks), Đanluiđi Donaruma (Milan), Džo Gomez (Liverpul), Benjamin Henriks (Bajer Leverkuzen), Borha Majoral (Real), Emre Mor (Selta), Ris Oksford (Borusija Menhengladbah), Kristijan Pulišić (Borusija Dortmund), Alan Sen-Maksimim (Nica), Dominik Solanke (Liverpul), Teo Ernandez (Real), Juri Tilemans (Monako), Enes Unal (Viljareal) i Kajl Voker-Piters (Totenhem).\nPomenuto priznanje dobijale su velike zvezde svetskog fudbala poput Vejna Runija, Lionela Mesija, Seska Fabregasa, Serhija Aguera, Marija Gecea, Pola Pogbe, pa je jasno da će proglašeni za najtalentovanijeg imati i poseban motiv da nagradu i opravda.\nNagrada za najboljeg mladog fudbalera Evrope do 21 godine biće objavljena 23. oktobra.


Masivna eksplozija u Americi: Srušena zgrada, naređena evakuacija /video/ - Sputnjik Srbija\n© Foto : Tviter/ Jeremy Schott\n16:35 25.12.2020 (osveženo 17:03 25.12.2020) Preuzmite kraći link\nMasivna eksplozija kamiona u centru Nešvila srušila je jednu zgradu i primorala na evakuaciju stanovnike nekoliko okolnih blokova.\nJaka eksplozija kampera parkiranog u centru Nešvila dovela je do oštećenja nekoliko zgrada i izdavanja naredbe o evakuaciji građana, prenosi njujorški nedeljnik Njuzvik.\nZvaničnici navode da je eksplodirao kamper parkiran u centru Nešvila u saveznoj američkoj državi Tenesi i da je oštetio nekoliko zgrada u blizini.\nDžejson Stin, urednik sajta Scoopnashville, objavio je na Tviteru da je nakon eksplozije došlo do urušavanja jedne od zgrada. On je takođe napisao da se vatrogasci povlače sa mesta nesreće, kao i da se traga za mogućim žrtvama. Izgleda da je vecina ljudi pretrpela samo manje povrede, navodi Stin.\nU tvitu koji je kasnije objavio, Stin je napisao da je u toku evakuacija građana koji žive u dva bloka od mesta eksplozije i da vatrogasci savetuju građane da ne prilaze kombijima i kamionima na ulicama zbog mogućih novih eksplozija.


Prva informativna sesija je održana paraleleno sa objavljivanjem Poziva za učešće u programu malih grantova u okviru Inicijalne konferencije projekta u Kotoru 31. maja, a ostale prezentacije su bile organizovane nakon objavljivanja Poziva i promotivne kampanje koja je imala za cilj da svi potencijalno zainteresovani aplikanti dobiju informaciju da je program otvoren. Na taj način je većina zainteresovanih mogla prisustvovati i lično postavljati pitanja vezana za Program. Sve potrebne informacije je nevladinim organizacijama prezentovala koordinatorka projekta Stanka Parać, i u direktnom razgovoru odgovorila na pitanja i razjasnila nedoumice. Pojašnjene su i procedure apliciranja i postavljanja pitanja u toku trajanja Konkursa, i naznačeni kontakti podaci putem kojih je moguće nastaviti komunikaciju.\nNajavljeni su i treninzi za vođenje projektnog ciklusa kao i coaching koji imaju za svrhu da pruže podršku nevladinim organizacijama kojima nedostaju kapaciteti da naprave dobre projektne prijedloge.\nCilj ovakvog pristupa je bio da se što veći broj organizacija potencijalnih učesnika na konkursu sa projektima informiše i animira za učešće i da im se pruži šansa da apliciraju sa projektom, ali i da razviju svoje kapacitete za nastup na EU i drugim konkursima, i sve to u saradnji i komunikaciji sa lokalnim vlastima.\nUkupno je na četiri sesije prisustvovalo 95 predstavnika NVO i lokalnih uprava, uključujući lokalne vlasti koje su partneri saradnici na projektu.


Foto: Shutterstock, Profimedia, Wikipedia / RAS kombo\nDan Republike, bio je uz Prvi maj, omiljeni praznik radnika, koji su znali, te i računali, da će pored dva neradna dana, dobiti još nekoliko njih jer se ponekada spajao sa vikendom, te je to bio idealan predrah i vreme za druženje sa porodicom i prijateljima. Dok su neki išli u Trst po farmerke i kafu, drugi su išli u rodna mesta ili u ispomoć porodicama koje su spremale, tada tracicionalni, novembarski svinjokolj. Sa druge strane, đaci prvaci su se spremali za najveću počast tog vremena - da postanu pioniri.\nFoto: Historical Archive in Pirot / Wikipedia\nDan Republike priredba u Pirotu 1963\n"Danas, kada postajem pionir...."\nSvi isto odeveni, devojčice u suknjama i beloj košulji, dečaci u pantalonama i beloj košulji, sa crvenim maramama oko vrata i pionirskom kapom na glavi, gromko su polagali zakletvu u kojoj su se obavezivali da će slušati i poštovati roditelje, svoju zemlju, sve bratske narode SFR Jugoslavije, te i sve ljude sveta koji se zalažu za slobodu i mir u svetu.\nPIONIRSKA ZAKLETVA epik video\nTradicija proslave Dana republike, započela je 29.11. 1945. godine, mada njen početak vodi u ratne godine i zasedanje drugog Antifašističkog veća narodnog oslobođenja Jugoslavije (AVNOJ) u Jajcu 1943. godine. Naime, sam vrh partizana je tada konstruisao zakonodavno i izvršno predsravničko telo Jugoslavije, a tom prilikom je zabranjen povratak vlade kralja Petra II Karađorđevića u zemlju do završetka rata.\nDve godine potom, 10. avgusta 1945. godine, na temeljima Kraljevine Jugoslavije, formirana je država sa novim ustavom i poretkom - Demokratska federativna Jugoslavija. Par meseci kasnije, upravo na 29. novembar, usledilo je novo ime - Federativna narodna republika Jugoslavija. Takav naziv države održao se narednih 18 godina, kada je 10. avgusta 1963. godine, sem novog ustvnog poretka, država dobila i novo ime - Socijalistička federativna republika Jugoslavija koja je postojala sve do devedesetih godina prošlog veka.\nDan republike koja više ne postoji\nPočetak kraja SFR Jugoslavije i prestanak slavljenja Dana republike na čitavoj teritoriji nekadašnje republke, započeo je 1991. godine, a završio se 1992. godine, tačnije, 27. aprila, kada je ona zvanično prestala da postojii, izlaskom Slovenije, Hrvatske, Bosne i Hercegovine i Makedonije iz federacije. Ostali su samo Srbija i Crna Gora, koje su činile Saveznu republiku Jugoslaviju.\nIstorijski AVNOJ, odnosno, sećanje na dan kada je na zasedanju istog formirana nekadašnja velika i jaka država, ostali su kao državni praznik novonastale republike u narednih deset godina, tačnije, sve do 12. novembra 2002. godine, kada je ukinut većinom građana Savezne skupštine SRJ.\nIpak, ovaj praznik, iako po ustavu više nije važeći i ne postoji, ostao je da živi u srcima Jugonostalgičara koji se sa setom sećaju pionirskih zakletvi, putovanja u Trst i vremena provedenog kod familija na selu gde su uz meze, pečenje i piće, slavili nešto u šta su verovali i u čega su su kleli - Bratstvo i jedinstvo, naroda i narodnosti.\nFoto: Geografski institut JNA / Wikipedia\nMožda najbolji prikaz kako se slavio nekad i šta je praznik značio ljudima, možemo da naslutimo kroz stihove "Danas je Dan Republike, i stari je popio malo, na televiziji Lepa Brena i stari se sjeća ratnih vremena..." grupe Zabranjeno pušenje.\nDanas, 75. godina od prve proslave i 18. od poslednje, možemo samo da slušamo evociranje uspomena starijih na te dane. I da ih pustimo i ne zapitkujemo, ako dok pričaju u jednom trenutku, kada dođu do devedesetih godina, zaćute.


Tramp želi da OSNUJE NOVU STRANKU?\nOdlazeći predsednik SAD Donald Tramp razgovarao je u poslednjih nekoliko dana sa svojim saradnicima o osnivanju nove stranke, piše "Volstrit žurnal", pozivajući se na neimenovane izvore upoznate sa situacijom.\nList navodi da je Tramp razgovarao sa nekoliko pomoćnika i drugih ljudi bliskih njemu, te da planira da novu partiju nazove "Patriotska stranka".\nTramp je u poslednjih nekoliko dana imao nesuglasice sa nekoliko lidera Republikanske stranke, uključujući lidera republikanaca u Senatu Kongresa SAD Mičela Mekonela, koji je juče izjavio da odlazeći predsednik zaslužuje da snosi odgovornost za provociranje nereda u zgradni Kongresa u Vašingtonu 6. januara.\nIz Bele kuće nisu komentarisali navode neimenovanih izvora.\nNACIONALNA GARDA I TAJNA SLUŽBA Kako će izgledati Bajdenova inauguracija sa dosad neviđenim bezbednosnim merama\n"OTPUŠTEN SI" Kraj rijalitija Tramp: Iritirao je svetske lidere, vređao koga je stigao, žudeo za pažnjom, a odlazi pognute glave\n"Volstrit žurnal" navodi da nije poznato koliko je ozbiljna Trampova namera da osnuje novu stranku, za šta bi bilo potrebno puno vremena i resursa. Tramp ima veliku bazu pristalica, a određen broj njih nije bio uključen u Republikansku stranku prije predizborne kampanje 2016. godine.\nTreće stranke obično nisu uspevale da dobiju dovoljno podrške kako bi imale veću ulogu na izborima u SAD, a bilo kakav pokušaj osnivanja nove stranke nailazi na oštro protivljenje zvaničnika Republikanske stranke.\nTrampov savetnik za nacionalnu bezbednost POZITIVAN na koronu\nPRVI PUT NAKON DECENIJE Zvaničnik Bele kuće otputovao u Damask na "tajne sastanke"\nOptužnica protiv predsednika FBiH za korupciju krajem meseca\nSarajevo - Optužnica protiv predsednika Federacije Bosne i Hercegovine Živka Budimira, osumnjičenog za korupciju, mogla bi biti podignuta već do kraja meseca i u tom slučaju početak suđenja može se očekivati u septembru.\nPopuštanje mera: U Danskoj se otvaraju bioskopi, muzeji i pozorišta, ali uz posebna PRAVILA\nMuzeji, umetničke galerije, bioskopi, pozorišta i zoološki vrtovi u Danskoj mogu ponovo da otvore vrata posetiocima, što je deo ublažavanja restriktivnih mera uvedenih zbog epidemije korona virusa.\nAustrija planira da tokom božićnih praznika na aerodromima i granicama uvede stroge mere koje će se odnositi na putovanja u visokorizične zemlje, piše ''Kronen cajtung'' pozivajući se na izvore iz Ministarstva unutrašnjih poslova.\nEU: Ovo je novi sistem za ulazak u zemlje Evropske unije koji startuje 2020. godine\nEvropski parlament podržao je danas na plenarnoj sednici u Strasburu uspostavljanje elektronskog sistema ulaska i izlaska (EES) za državljane "trećih zemalja", koji bi trebalo da ubrza provere na spoljnim granicama šengenskog prostora.


Golman Napretka Petrović meri ponudu iz Niša - SPORTSKI ŽURNAL\nGolman Napretka Petrović meri ponudu iz Niša\nTačno je, zvali su me sportski direktor Marko Jovanović i trener Nenad Lalatović – kaže Nikola\nNadaju se pod Bagdalom da će se golman Nikola Petrović, iako mu je ugovor istekao, vratiti u Napredak ukoliko ne pronađe inostrani angažman. U igru se, međutim, uključio niški Radnički...\n- Tačno je, zvali su me sportski direktor Marko Jovanović i trener Nenad Lalatović, ali prioritet mi je odlazak preko granice. Imam nekoliko opcija, u pitanju su klubovi iz Mađarske, Grčke, Kazahstana i sa Kipra. Ništa od svega toga nije još sigurno, tako da Nišlijama nisam rekao ni da, ni ne – ne krije Nikola Petrović mogućnost seobe na Čair. - Samo učešće u kvalifikacijama za Ligu Evrope može da bude dobra odskočna daska. To može da bude presudan motiv.


Hoće li biti izbora u BiH? | Sudbina dejtonske BiH i Republika Srpska\nPočetna strana > Debate > Sudbina dejtonske BiH i Republika Srpska > Hoće li biti izbora u BiH?\nU poslednje vreme u BiH rasplamsale su se stranačke strasti u vezi sa zahtevima za prevremene/vanredne izbore u Republici Srpskoj, Federaciji BiH, te na nivou BiH, ali opšte saglasnosti o tome nema. Mogućnosti za održavanje takvih izbora u RS se nekako mogu i iznaći u političkoj praksi, dočim se vanredni izbori na nivou BiH ne bi mogli održati bez promene Izbornog zakona BiH, jer taj zakon uopšte ne predviđa mogućnost održavanja vanrednih izbora.\nTakvu jednu promenu u Parlamentarnoj skupštini BiH predložio je SDP BiH Zlatka Lagumdžije, ali taj predlog nije dobio podršku ni Srba, ni Hrvata, a ni polovine bošnjačkih poslanika: dva HDZ-a misle da je kasno za vanredne izbore, jer se redovni održavaju u oktobru, dok su Dodikov SNSD i SDS u SDP-ovom predlogu videli pokušaj prenosa nadležnosti sa entiteta na nivo BiH u oblasti izbornog zakonodavstva.\nZajedničko srpsko odbijanje SDP-ovog predloga bilo je kratkog daha, jer su se poslanici dve najjače srpske stranke oštro razišli oko SDS-ovog predloga za izmenu Izbornog zakona BiH po hitnoj proceduri. Zahtev za upućivanje u hitnu proceduru je odbijen, pa će biti razmatran u redovnoj, što znači da kada dođe na dnevni red - neće imati puno smisla o njemu raspravljati zbog blizine redovnih izbora. SNSD je time pokazao da je protiv održavanja vanrednih izbora na nivou BiH, a SDS se, iako je znao da njihov predlog nema nikakvog izgleda na uspeh, pred svojim biračima može „opravdati“ da su, eto, nešto pokušali, ali drugi nisu pristali.\nOva mala igrarija sa zahtevima za vanredne izbore pokazala je da možda ne bi bilo loše da se - pošto se stranačke strasti slegnu posle izbora - ozbiljno razmisli o uvođenju mogućnosti održavanja vanrednih izbora na nivou BiH, putem postizanja konsenzusa vodećih stranaka Srba, Hrvata i Bošnjaka o promeni Izbornog zakona BiH. Time bi BiH konačno dobila mogućnost da, kao i svaka druga zemlja u Evropi, može uvek imati vanredne izbore pre isteka četvorogodišnjeg mandata koalicije na vlasti. To bi dovelo do brže smenjivosti vlasti na nivou BiH, a pokazalo bi i ključnu stvar: mogu li se koalicije srpskih, hrvatskih i bošnjačkih stranaka brže dogovoriti o bilo čemu bez zadiranja u Ustav BiH ili bi se, prosto, potvrdilo da dosadašnji tempo uspostavljanja međunacionalnog konsenzusa predstavlja maksimum u postojećoj konstelaciji političkih snaga. Što samo po sebi nije loše, sem, naravno, za one koji bi „malo“ brže menjali Ustav BiH, dakako u pravcu „pojednostavljenja procedura za donošenje odluka“, što je eufemizam za „malo“ više centralizacije BiH.\nIstini za volju, moguće su promene unutar vladajuće koalicije na nivou BiH i bez vanrednih izbora, ali tu može doći do teškoća u funkcionisanju institucija BiH. To će sada biti veoma uočljivo u bošnjačkoj trećini vlasti, koja se raspala smenom lidera SBB-a BiH Fahrudina Radončića, pa će do izbora vladajući SDP za svaku odluku u parlamentu morati dobiti podršku SDA, koja je još ranije izbačena iz bošnjačke trećine vlasti. Time je otvoreno nekoliko „frontova“ na bošnjačkoj političkoj sceni u tekućoj predizbornoj kampanji. Tako će SDA i SBB oštro napadati SDP, a pri tome će se međusobno žestoko boriti za glasove Bošnjaka koje oni doživljavaju više nacionalno orijentisanima. U toj borbi SDA i SBB-a, Radončić će nastaviti da se preporučuje svim budućim demonstrantima u FBiH kao „čovek koji je na strani naroda“, a na sličan način već „ratuje“ i Demokratski front Željka Komšića, samo što svoj nišan usmerava ka SDP-u, jer na birače te stranke najpre može da računa.\nNa srpskoj političkoj sceni SNSD je nešto ranije izbacio SDS iz srpske trećine vlasti na nivou, ali ta trećina nastavlja da funkcioniše jer ima dovoljno poslaničkih ruku da izglasa sve ono što SNSD smatra interesom RS. To je, međutim, dovelo do produbljivanja rivalstva na unutrašnjoj sceni u Srpskoj, što je kulminiralo zahtevom SDS-a za Dodikovom ostavkom na mesto predsednika RS i održavanje prevremenih predsedničkih i parlamentarnih izbora u RS. Međutim, u Dodikovom SNSD-u kažu da bi za tako nešto „moralo da postoji totalno loše stanje u društvu, da institucije ne funcionišu“, a ta stranka smatra da je sada „stanje u Srpskoj redovno“, dočim u SDS-u smatraju da je stanje „totalno loše“ i da sa Dodikovom vlašću ne može biti bolje.\nUzimajući u obzir te dve sasvim oprečne ocene vodeće vladajuće i najveće opozicione stranke u Srpskoj, kao i poslednja, istina oskudna istraživanja javnog mnjenja – izgleda ironično da se za prevremene izbore u Srpskoj više zalažu oni čija bi pobeda na njima bila manje izglednija, nego oni koji na takvim izborima imaju više izgleda za pobedu. Drugim rečima, čini se da bi pobeda Dodika i njegovog SNSD-a bila izvesnija na prevremenim za tri meseca, negoli na izborima u oktobru. Tim pre što SDS iznošenje svog predizbornog programa najavljuje za april, a ni najavljeni dogovor o zajedničkim opozicionim kandidatima za predsednika RS i srpskog člana Predsedništva BiH još nije tako blizu. S druge strane, izgleda da je i na predizbornim listama SNSD-a, sem Dodika, malo koji drugi kandidat do sada obezbedio sigurno mesto.\nTo su neki od najvažnijih razloga zbog kojih je Srpska mnogo bliža redovnim izborima u oktobru, negoli prevremenim/vanrednim nekoliko meseci ranije. Ipak, kocka još nije bačena, a strast za predizbornim kockanjem – sa puno blefiranja - na srpskoj političkoj sceni još nije iščezla.


The Clubber 16.01.2019\nAmsterdam Dance Event (ADE), najznačajniji dogadjaj na svetu za elektronsku muziku, ove godine održaće se od 16. do 20. oktobra. Organizatori su izjavili da očekuju preko 400 000 posetioca na 24. izdanju.\nADE je prošle godine ugostio preko 2500 artista i preko 550 govornika na 200 lokacije, dok direktorka Mariana Sanchotene poručuje da je Amsterdam Dance Event najvažnije okupljanje za dobrobit citave scene.\n“Amsterdam je centar globalne elektronske muzike tokom ADE, što je centar i kulture i tehnoloških inovacija. Sjajno je videti hiljade delegata i muzičkih entuzijasta koji sve više i više vremena provode u gradu”, poručuje Sanchotene.\nProgram će biti otkriven u narednim mesecima, dok više informacija možete pronaći ovde.


Fakultet organizacionih nauka | Strana 72\n8. decembar 2014. 23. april 2015.\nStudenti FON-a treći na svetskom takmičenju u rešavanju studija slučaja u Brizbejnu\nStudenti Case Study Club FON-a: Luka Važić, Katarina Mirković, Maša Sretenović i Ivana Ilić pod mentorstvom prof. dr Vesne Damnjanović osvojili su treće mesto na svetskom takmičenju u rešavanju studije slučaja Australian Undergraduate Business Case Competition 2014 u Brizbejnu. Svetsko takmičenje u Australiji se održalo prvi put u periodu od 30. novembra do 6. decembra 2014. godine, a domaćin je bio Queensland Business School u okviru univerziteta Queensland University of Technology.\n5. decembar 2014. 6. decembar 2014.\nZvanično je otvoren osmi po redu Festival nauke\nNajveći naučni događaj u regionu jugoistočne Evrope – Festival nauke, po osmi put će biti održan od 4. do 7. decembra 2014. godine sa svrhom da predstavi, objasni i promoviše nauku na način podjednako blizak i jasan svima, bez obzira na godine i obrazovanje. Centar za ekološki menadžment i održivi razvoj, EkoFON i studenti IV godine Operacionog menadžmenta će i ove godine predstavljati Fakultet organizacionih nauka sa svojom postavkom „Ka novim EKO pobedama”.\n4. decembar 2014. 6. februar 2015.\nPotpisan sporazum između Fakulteta organizacionih nauka i Slovenačkog poslovnog kluba\nPredstavnici Fakulteta organizacionih nauka i Slovenačkog poslovnog kluba potpisali su danas sporazum o saradnji za podršku master akademskom studijskom programu „Menadžment u upravi“ kao i realizacija programa prakse studenata u nekoj od organizacija članica Slovenačkog poslovnog kluba koje posluju u Srbiji.\n2. decembar 2014. 2. decembar 2014.\nGostujuće predavanje Jelene Miladinović i Andrijane Marinković iz kompanije Vip mobile na FON-u\nU ponedeljak, 08. decembra 2014. godine, od 18.15 časova u amfiteatru 015, Jelena Miladinović i Andrijana Marinković, Controlling Experts u kompaniji Vip mobile, održaće predavanje na FON-u u okviru predmeta Upravljačko računovodstvo. Tema predavanja biće „Kontroling u kompaniji Vip mobile“. Pozivamo sve zainteresovane studente da prisustvuju predavanju.\n2. decembar 2014. 3. decembar 2014.\nGostujuće predavanje Branislava Pavlovića i Ivice Dumanovića iz kompanije Mercator na FON-u\nU petak, 12. decembra 2014. godine, od 10.15 časova u amfiteatru B009, Branislav Pavlović, direktor sektora kontrole zaliha i centralne distribucije, i Ivica Dumanović, direktor sektora logističkih operacija u kompaniji Mercator, održaće predavanje na FON-u. Tema predavanja biće „Business intelligence alati u kompaniji Mercator“. Pozivamo sve zainteresovane studente da prisustvuju predavanju.


Canon nagrade za najbolje na Human district foto konkursu - IT magazin\nInovativni Canon kamkorder i štampači za mobilno printanje za autore najboljih fotografija na temu tolerancije i promocije ljudskih prava.\nAutori koji budu izabrani za najuži krug imaće i šansu da pokažu svoje radove na izložbama povodom Međunarodnog dana tolerancije 16. novembra.\nTakođe, najbolje očekuju vredne Canon nagrade - Digitalni kreativni kamkorder Canon LEGRIA mini koji sa funkcijom Wi-Fi omogućava da snimate sebe i budete deo svojih video zapisa; Kompaktan Canon SELPHY CP910 kao jednostavno rešenje za bežično štampanje sa smartfona i fotoaparata gde god da se nalazite; Kao i Canon PIXMA MG3650 InkJet foto-štampač koji donosi brzo i jednostavno štampanje sa smartfona i iz „oblaka“.\nMeđunarodni dan tolerancije ustanovila je 1995. godine Organizacija Ujedinjenih nacija za obrazovanje, nauku i kulturu (UNESCO) kao dan koji podseća na poštovanje i uvažavanje drugačijih od nas.\nUsvajanjem Deklaracije o principima tolerancije, države članice UN su 16. novembra 1995. ustanovile da tolerancija nije ni povlađivanje ni ravnodušnost, već je „poštovanje širokog spektra kultura, oblika izražavanja i humanosti i predstavlja priznanje univerzalnih ljudskih prava i sloboda drugih“.\nViše o samom foto konkursu možete saznati na stranici


Vesić obišao završne radove na zgradi "Stari DIF" - EMBARGO 011\nVesić obišao završne radove na zgradi „Stari DIF“\nZamenik gradonačelnika Goran Vesić obišao je danas završne radove na zgradi „Starog DIF-a“ na Savskom vencu i najavio da će sledeće godine Grad Beograd izdvojiti oko milion evra za rekonstrukciju bazena u toj zgradi.\nVesić je rekao da je ovo prvi put da je obnovljena fasada na toj zgradi i naveo da je izdvojeno 142 miliona dinara za energetsku sanaciju zgrade.\n„Zamenjena je sva stolarija, urađena fasada, urađeni su i solari, sada ćemo nastaviti da ulažemo u sam objekat, na ovaj način pokazujemo koliko nam je važno ne samo uređenje je grada već i energetska efikasnost“, rekao je Vesić prilikom obilaska završnih radova na zgradi „Stari DIF“.\nNajavio je da je za sledeću godinu u planu rekonstrukcija bazena u toj zgradi.\nOn je istakao da se ove godine pored te zgrade rade još tri javna objekta, opština Zemun, škola u Sremčici i škola Kralj Petar II Karadorđević i dodao da je u planu da se uradi fasada na pošti pored Savskog trga.\nVesić je rekao da će Grad Beograd nastaviti i sledeće godine da ulaže u energetsku efikasnost, kao i da je jutros doneta odluka u Skupštini grada na sastanku sa beogradskim toplanama, da Grad Beograd ukine participaciju za priključenje na daljinsko grejanje za sve objekte javne namene, kao i za sve objekte koji postaju energetski efikasni.\n„Na taj način želimo da podstaknemo sve one koji žive u takvim objektima da se bez nekih dodatnih troškova priključuju na naše toplane čime čime gasimo individualne kotlarice, smanjujemo zagađenje i naravno toplane grreju više kvadratnih metara“, kaže Vesić.\nDirektor Gradskog centra za fizičku kulturu -„Stari DIF“ Vladimir Janković zahvalio se zameniku gradonačelnika Goranu Vesiću i gradskim sekretarima za energetiku i sekretarima za sport i omladinu na renoviranju i saniranju celokupnog objekta „Stari DIF“.\n„Ovo je najstarija ustanova kulture u samom gradu, tu prođe 2.000 korisnika i gde imamo od raznovrsne sadržaje za sve starosne grupe – od obuke plivanja za bebe do naših najstarijih sugrađana“, rekao je Janković.\nIn NASLOVNA SPORT\nSrpska liga: Obradoviću, priznaj da si lažni patriota i lažna opozicija!\nVesić u obilasku Vidikovačke pijace\nŠtark arena danas\nOtkriven spomenik Jerneja Kopitara\nSvojom pokretnom kancelarijom, Goran Vesić, obišao je naselja Bečmen i Petrovčić u opštini Surčin\nGORAN VESIĆ SA SRPSKOM DECOM SA BANIJE I KORDUNA U SKADARLIJI\nOdržana sednica Odbora za podizanje spomenika Branku Pešiću\nObilazak početka radova na Zindan kapij\nNovo Jutro – Jovana – Žarko Popović, Uglješa Grgur, Predrag Jeremić, Novica Kojić\nVesić: U Beogradu prvom dozom vakcinisano 58,12 odsto


ОДРЖАН ДРУГИ КОНГРЕС УСС СЛОГА | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » ODRŽAN DRUGI KONGRES USS SLOGA\nODRŽAN DRUGI KONGRES USS SLOGA\nBeograd, 09. mart 2014. – Drugi Kongres Udruženih sindikata Srbije “Sloga“ održan juče u Novom Sadu izglasao je još jednom poverenje Želju Veselinoviću i ponovo ga izabrao za predsednika. Ovim su delegati Kongresa jasno pokazali i još jednom potvrdili da “Sloga“ kao sindikat ima jasnu viziju svoje budućnosti. Na Kongresu su, pored predsednika izabrani i novi potpredsednici sindikata, članovi Glavnog, Nadzornog i Statutarnog odbora.\nUdruženi sindikati Srbije “Sloga“ održali su juče u Novom Sadu svoj drugi po redu Kongres sindikata.\nKongresu su, pored delegata prisustvovali i mnogobrojni gosti, među kojima i Dragan Đilas, predsednik Demokratske stranke sa kojom će “Sloga“ na parlamentarnim izborima koji se održavaju 16. marta ove godine, izaći sa svojim kandidatima na listi „Sa Demokratskom strankom za demokratsku Srbiju“.\nNakon intoniranja himne i internacionale u svečanom delu Kongresa delegati i gosti su odgledali kraći film o sindikatu, a nakon toga su im se obratili Željko Veselinović, predsednik Sloge i Dragan Đilas, predsednik DS.\nŽeljko Veselinović, predsednik USS Sloga, pozdravio je delegate i goste Kongresa i zahvalio se na dolasku i poverenju koje su sindikatu “Sloga“ ukazali.\nOn se tokom svog obraćanja osvrnuo na težak položaj radništva u Srbiji i ukazao na probleme i izazove sa kojima se radnici i sindikati danas susreću.\nVeselinović je ocenio da u Srbiji danas imamo naprasnu situaciju da se skoro sve stranke, bez obzira na političku orijentaciju tokom izborne kampanje deklarišu kao levo orijentisane. Radnicima se obećavaju veće plate, otvaranje novih radnih mesta i ulaganja, a za sve to vreme oni samo propadaju.\n– I dalje se uz pomoć “ državnih sindikata“ radi na antiradničkom zakonu o radu koji će smanjiti prava radnika, doneti velika otpuštanja, a naš zadatak je da to sprečimo i da se zajedno sa Demokrastkom strankom u parlamentu borimo protiv svih onih koji bi radnike stavili u robovski položaj, rekao je on.\nPredsednik DS Dragan Đilas kao gost, istakao da je danas u Srbiji velika hrabrost stati uz Demokratsku stranku na čemu se zahvalio domaćinima, ukazujući da će posle 16. marta po prvi put u parlamentu biti i predstavncii sindikata koji će braniti interese i prava radnika.\nĐilas je ocenio da ta stranka i sindikat dele iste vrednosti i imaju istu ideju da Srbija počne da radi i zarađuje.\nPo završetku svečanog dela, obraćanja gostiju i delegata, usledio je radni deo Kongresa na kome su delegati izglasali još jednom poverenje Želju Veselinoviću da ih vodi u narednom periodu i ponovo ga izabrali za predsednika.\nTakođe, pored predsednika izabrani su i novi potpredsednici sindikata, članovi Glavnog, Nadzornog i Statutarnog odbora. Novi potpredsednici sindikata su: Milan Petrić, Mira Basta, Jasmina Maričić – Vukotić i Vladimir Radosavljević\nNAZAD: OD SUTRA GENERALNI ŠTRAJK U ŽITOPEKU\nNAPRED: SINDIKAT SLOGA ŽITOPEK U ŠTRAJKU


Pokrajinska vlada predlaže prostorne planove za kulturu Bača i zaštitu Tise | Autonomija\nPokrajinska vlada predlaže prostorne planove za kulturu Bača i zaštitu Tise\nSa ciljem unapređivanja kulturnih dobara i unapređenja stanja životne sredine\nPokrajinska vlada utvrdila je na današnjoj sednici predloge skupštinskih odluka o donošenju Prostornog plana područja posebne namene Kulturnog predela Bač i Prostornog plana područja posebne namene multifunkcionalnog ekološkog koridora Tise.\nKako se objašnjava u saopštenju Pokrajinske vlade, Prostorni plan područja posebne namene Kulturnog predela Bač je strateški dokument u oblasti zaštite, uređenja i unapređivanja kulturnih dobara, koji je utvrđen Prostornim planom Republike Srbije i Regionalnim prostornim planom AP Vojvodine.\nNjime su obuhvaćene teritorije opština Bač, Odžaci i Bačka Palanka, gde je prepoznato prožimanje materijalnih i nematerijalnih kulturnih vrednosti s prirodnim vrednostima.\nKako je u dokumentu navedeno, pozitivni trendovi u politici zaštite spomenika kulture i njihovog integrisanja u život lokalne zajednice i tokove lokalne privrede, idu u prilog adekvatnijem tretmanu kulturnog nasleđa u narednom periodu uz održivo korišćenje kulturnog nasleđa za razvoj kulturnih, turističkih i drugih privrednih aktivnosti, što je ovim planom prezentovano.\nDonošenje prostornog plana neophodan je uslov za upotpunjavanje međunarodno propisane dokumentacije za proceduru upisa na Listu svetske kulturne baštine Uneska, a još jedan od razloga za izradu i donošenje plana bila je i realizacija projekata rekonstrukcije, uređenja i prezentacije Bačke tvrđave i njenog urbanog okruženja, kao i Franjevačkog samostana.\nU saopštenju se dodaje da je cilj Prostornog plana područja posebne namene multifunkcionalnog ekološkog koridora Tise očuvanje i unapređenje stanja životne sredine u 12 lokalnih samuprava koje „naležu“ na reku Tisu, i njihov usklađen i održiv razvoj, te da se poboljša funkcija ekološkog i privrednog koridora.


MUP: Sedam osoba uhapšeno zbog pranja novca\nhapšenje pranje novca\nSedam osoba uhapšeno je zbog sumnje da su izvršile više krivičnih dela čime su oštetile državni budžet za više od 32 miliona dinara, saopštilo je danas Ministarstvo unutrašnjih poslova. Oni se, između ostalog, sumnjiče za pranje novca i utaju poreza.\nPolicija sumnja da je direktor firme „Džervin“ iz Knjaževca, od januara 2016. do kraja 2018. uplaćivao novac na račun firme „Vega frut“, čiji su direktor i zaposlena novac potom na osnovu fiktivnih računa prebacivali na račun preduzetničke radnje „Frigo flora trans“, takođe iz Knjaževca.\nDeo novca je, kako se sumnja, po osnovu fiktivnog otkupa poljoprivrednih proizvoda uplaćivan na račune poljoprivrednih gazdinstava ćiji su vlasnici podizali novac i u kešu ga vraćali direktorima firmi „Vega frut“ i „Džervin“.\nNa ovaj način osumnjičeni su izvršili više krivičnih dela, među kojima su pranje novca i utaja poreza, i oštetili državni budžet za više od 32 miliona dinara.\nUhapšeni su Dejan Dimić, direktor firme „Vega frut“ iz Knjaževca, jedna radnica ovog preduzeća, Slađan Nedeljković, direktor knjaževačkog ogranka firme „Džervin“ iz Novog Sada, Bratislav Stefanović, vlasnik „Frigo flora transa“ iz Knjaževca, dvojica vlasnika poljoprivrednih gazdinstava i faktički odgovorno lice „Vega fruta“.


Gimnazija u kojoj je predavao Sremac, a učio Branko Miljković\nPočetak/Društvo/Gimnazija u kojoj je predavao Sremac, a učio Branko Miljković\nTakmičenjem u besedništvu u Prvoj niškoj gimnaziji “Stevan Sremac” počeo je program obeležavanja 140 godina postojanja i rada ove škole. Najstarija gimnazija u Nišu jubilej proslavlja do petka 23.novembra bogatim programom koji su pripremili đaci. Učenici i nastavnici najstarije niške gimnazije jubilarnu 2018.obeležavaju nizom manifestacija do kraja kalendarske godine.\n“Ove godine povodom jubileja izlazimo van školske zgrade i planiramo druženje sa građanima na platou kod Sremčevog spomenika u Obrenovićevoj, a taj događaj nosi naziv „Slavimo slavu sa Sremcem i Kalčom“. Nakog toga selimo se na Filozofski fakultet, jer su studenti i profesori fakulteta, sa kojima škola ima izuzetnu saradnju, organizovali Javni čas prevođenja u čas tnašeg jubileja”, kaže Milan Stojanović, direktor Prve niške gimnazije “Stevan Sremac”.\nVeć je postala tradicija da u školi gostuju poznati pisci, poput Marka Šelića Marčela, Branislava Jankovića, Vladana Matijevića, Dimitrija Milenkovića i drugih, te je tako i ove godine, u samoj nedelji jubileja predviđen Javni čas književnosti, a gost će biti književnik Miloš Petković, takođe bivši učenik gimnazije.\n“Slavimo 140 godina otkako je gimnazija počela sa radom”,kaže Milan Stojanović. “To je veliki jubilej. Ovo nije samo godišnjica naše škole. Ovo je događaj koji je značajan i za naš grad, pa ako hoćete i za celu zemlju.Neki ljudi koji su bili deo ove škole, na ovaj ili onaj način, važni su postalu i za celu zemlju. To je veliki broj ljudi iz sveta umetnosti, kulture, politike i uopšte javnog života. Mnogi značajni ljudi su bili ili đaci ove škole, pa tako naš ljubilej prestaje da bude interan”, kaže direktor Stojanović.\nPosebno ističe jednu osobu- profesora i književnika Stevana Sremca, po kome je škola i ponela ime.\n“On je ostavio veliki trag u našoj školi, ali nas je povezao sa ostalim delovima zemlje. On je prosto bio čovek koji je izbrisao sve granice, a proslavio je ne samo našu školu radeći u njoj, već i grad Niš u svojim delima”, dodaje direktor Stojanović.\nCentralni događaj proslave biće Svečana akademija u petak, 23. novembra u Narodnom pozorištu. Uz predstavu„Putujuće pozorište Šopalović“,koju sa velikom energijom, entuzijazmom i ljubavlju pripremaju članovi dramske sekcije, a sa željom da što uspešnije prenesu poruku da umetnost opstaje bez obzira na vreme i prostor.\nU pripremi je i velika sveobuhvatna izložba „140 godina škole“,koja će biti postavljena u holu Narodnog pozorišta u vreme svečane akademije, 23. novembra od 11, 30.\nIdeja je da se upravo ove godine obnov i književni klub „Njegoš“,čiji je član bio i veliki Branko Miljković, takođe nekadašnji đak najstarije niške gimnazije.\nNastavnici istorije sa učenicima uveliko u holovima škole postavljaju I interaktivnu izložbu posvećenu stogodišnjici završetka Prvogsvetskog rata, kojaće trajati do kraja kalendarske godine.\nTokom jubilarne nedelje, u ponedeljak i utorak, predviđeni su I sportskidogađaji – takmičenja u odbojci i ubacivanju trojki.\nČlanov i Učeničkog parlamenta predložili su izradu vremenske kapsule sa podsticajnim porukama sadašnjih đaka budućim generacijama.\nPrva niška gimnazija „StevanSremac“ je najstarija gimnazija u Nišu, osnovana 27. septembra 1878. godine, ukazom kneza Milana Obrenovića.\n140 godina postojanja gimnazija Stevan Sremac Milan Stojanović


Potvrdite performanse i zdravlje uređaja u sistemu Windows Security\nDa bi vaš uređaj bio bezbedan, Windows Security nadgleda uređaj po pitanjima bezbednosti i pruža zdravstveni izveštaj koji se pojavljuje na stranici sa performansama &. Izveštaj o zdravlju vas obaveštava o uobičajenim problemima u četiri ključne oblasti i nudi preporuke za njihovo rešavanje.\nViše informacija o Windows bezbednosnoj bezbednosti potražite u članku zaštićeni pomoću usluge Windows Security.\nPrikaz zdravstvenog izveštaja za uređaj u sistemu Windows Security\nU polju za pretragu na traci zadataka otkucajte Windows bezbednost, a zatim je izaberite iz rezultata.\nIzaberite performanse uređaja & zdravlje da biste prikazali izveštaj o zdravstvenom pregledu.\nNapomena: Ako je uređaj deo organizacije, administrator vam možda nije dao dozvolu da prikažete performanse uređaja & zdravlju.\nIzveštaj o zdravstvenom izveštaju počinje tako što vam pokazuje poslednji put kada je pokrenut skeniranje zdravog uređaja. Vreme prikazano treba da bude u osnovi trenutno vreme, pošto Windows Security pokušava da pokrene ispravnost uređaja kada otvorite stranicu performanse uređaja & bezbednosti.\nPosle poslednjeg skeniranja, videćete status ključnih oblasti koje nadgledaju monitori imaju zdravstveni monitor:\nKapacitet skladištenja – da li vaš sistem ponestaje prostora na disku?\nAplikacije i softver – da li bilo koji od vaših softvera otkazuje ili vam je potrebno ažuriranje?\nTrajanje baterije – bilo šta što stavlja dodatnu napetost na bateriju računara? Ovo možda nećete videti na računaru na kom je računar uvek priključen.\nWindows usluga time – usluga podešavanja sistema za ispravno vreme je važna za mnogo sistemskih procesa. Windows usluga time automatski sinhronizuje sistemski sat sa vremenskim uslugama na internetu tako da je vreme sistemskog vremena uvek ispravno. Ako je ova usluga isključena ili ne uspe, performanse uređaja & zdravlje će vas obavestiti da biste mogli da ga popravite.\nŠta ako zdravstveni izveštaj kaže da postoje problemi?\nZeleni ček znači da je sve u redu, ali ako vidite žuti znak koji znači da je nešto potrebno za pažnju. Kliknite na stavku da biste videli koje preporuke imate u vezi sa preporukama za vas.\nZa rešavanje problema sa performansama na Windows 10 RAČUNARU pogledajte članak saveti za poboljšanje performansi računara u operativnom sistemu Windows 10.\nDa biste oslobodili prostor na uređaju, pogledajte članak besplatna prostora za disk jedinicu u operativnom sistemu Windows 10.\nProverite da li imate instalirane najnovije ispravke tako što ćete proveriti Windows Update. Pogledajte članak Windows Update: najčešća pitanja.\nAko sve drugo propadne, možda će biti korisno da koristite Fresh Start da biste izvršili čistu instalaciju operativnog sistema Windows. Novi početak obično može da čuva podatke, ali je uvek dobra ideja da testirate rezervne kopije podataka. Više informacija o novom početku potražite u članku početak početka računara.


elitemadzone.org - Vrste i karakteristike uglja, za domacinstvo, koji se moze kupiti u Srbiji\n31.05.2005. Literatura o audio pretpojacavacima\nAktuelne teme u ovom forumu: ALFA PLAM COMMO 21kw pec na pelet za e.. KEPO - Kotao na pelet Smanjivanje temperature vode i paljenj.. Grejanje na pelet - 2. deo Alfa Plam Elita 2 Zujanje i vibracija kroz radijator(ter.. integrisani kamini i peci na pelet za .. Grejanje na pelet tokom cele noći ili.. GASni kotao . Sta mi predlazete? Cena kvalitet i nabavka peleta u srbiji Toplotna pumpa - grejanje, teorija, ur.. Parametri za MC 25 toplotne pumpe :) HLADNI RADIJATORI - Cirkulaciona pumpa.. Kepo kotao na pelet\nVrste i karakteristike uglja, za domacinstvo, koji se moze kupiti u Srbiji\nelitemadzone.org :: TechZone :: Grejanje :: Vrste i karakteristike uglja, za domacinstvo, koji se moze kupiti u Srbiji\n[ Pregleda: 18952 | Odgovora: 3 ] > FB > Twit\nVrste i karakteristike uglja, za domacinstvo, koji se moze kupiti u Srbiji 11.01.2006. u 15:54 - pre 193 meseci\nKoje se sve vrste uglja za domacinstvo mogu kupiti u Srbiji? Kakve su njihove karakteristike (toplotna moc, otpad posle sagorevanja)? Gde se svaka vrsta uglja moze kupiti?\nRe: Vrste i karakteristike uglja, za domacinstvo, koji se moze kupiti u Srbiji 14.01.2006. u 12:27 - pre 193 meseci\nNisi napisao dali ti treba za c.grejanje .Ako imas kotao kod nas ti je po mom iskustvu najbolje da uzmes banovice,to ti je nekadasnja kreka i ugalj je visokokvalitetan,cist je.Cena je bila sa prevozom prosle godine oko 8.ooo tona.Za sezonu sa kotlom na alfi kaminu potrosim za sezonu oko2,5 t.banovica i 8-9 m3 drva.\ngrejem oko 70 m2 radijatorima i 60 m2 greja sam kamin u sobi u kojoj je.\nPre sam pokusavao sa sokobanjskim ugljem ali naleteo sam na turu koja ima dosta jalovine,kamenja i uopste nisam zadovoljan s njim.Ali kazu da sada ima i neki ruski suseni ugalj koji je odlican ali sa njim nemam iskustva\nRe: Vrste i karakteristike uglja, za domacinstvo, koji se moze kupiti u Srbiji 14.01.2006. u 21:26 - pre 193 meseci\nKoristim ugalj za centralno grejanje.\nProbao sam Banovic pre dve godine, ima dobru toplotnu moc, ali i dosta otpada (pepela) i mora se kobinovati sa drvima.\nBanovic je kameni ugalj tako da smanjuje vek trajanja kotlova.\nInteresu je me koji ugalj\n-daje solidnu toplotnu moc,\n-lako se pali i\n-daje malo pepela.\nRe: Vrste i karakteristike uglja, za domacinstvo, koji se moze kupiti u Srbiji 02.01.2008. u 14:30 - pre 169 meseci\npo pravilu banovic nebi trebalo da ima dosta pepela , el ti se desavalo mozda onako da ti se u kotlu napravi onako kao jedna velika grudva cvrstog pepela\nRegistrovani: 12 ( rovaccccc, bojanum, jonathan, negyxo, gml, bordzija, AstralPro, sabosim, BuzzLightyear, arnes_sa, fiola, nenadovic85 )


U Srbiji 2,2 miliona bespravno izgrađenih objekata - Gradjevinarstvo.rs\n15.03.2017. | RTS\nPotpredsednica vlade i ministarka građevinarstva, saobraćaja i infrastrukture Zorana Mihajlović kaže da u Srbiji ima više od 2,2 miliona bespravno sagrađenih objekata, od čega je do sada popisano skoro 1,4 miliona. Do sada je ukupno popisano 1.353.463 bespravnih objekata, a samo u januaru ove godine 509.932 objekata, saopšteno je na konferenciji za medije u Vladi Srbije.\n- Imamo 2,2 miliona nelegalnih objekata, skoro za milion više nego što smo imali procenu prošle godine. Prvi put posle 40 godina imaćemo konačnu bazu, gde je šta izgrađeno - navela je Zorana Mihajlović.\nIstakla je da je popis završilo 100 lokalnih samouprava i da je ostalo još oko 50 gradova i opština da to završe u narednih sedam dana. Kada bude sve ozakonjeno od poreza na imovinu godišnje će se ostvarivati prihod od 100 milona evra. Do sada je doneto skoro 45.000 rešenja o ozakonjenju i od taksi za to je dobijeno 1,2 milijarde dinara, od čega je 70 odsto išlo lokalnim samoupravama, a ostalo državi.\nNakon kontrole timova Ministarstva građevinarstva, saobraćaja i infrastrukture broj popisanih objekata je povećan za oko 165 odsto.\n- Najbolji primeri u obavljanju popisa su Čačak, Leskovac, Niš, Vrnjačka Banja i Krupanj, a moraju da se ubrzaju Subotica, Kanjiža, Smederevska Palanka - dodala je Mihajlovićeva.\nOsvrćući se na pitanje nelegalne gradnje univerziteta u Novom Pazaru ministarka je navela da Ministarstvo građevinarstva, saobraćaja i infrastrukture još nije dobilo potpunu dokumentaciju.\nIstakla je da veruje da će taj problem uskoro biti rešen, kao i da se u procesu ozakonjanja bepravnih objekata neće primenjivati dvostruki aršini.\n- Obavili smo razgovor i tražili dokumentaciju, nismo dobili potpunu dokumentaciju, pa nismo ni mogli da steknemo još uvek uvid u sve planove o tome šta je ono što je obuhvaćeno zaštitom spomenika - navela je Mihajlovićeva.\nDodala je da će kada budu imali svu dokumentaciju upoznati javnost sa tim i videti kako da se taj problem reši.


PLATE DIREKTORA I 10.000 EVRA\nPrvi čovek Direktorata za civilno vazduhoplovstvo je sa 800.000 dinara najbolje plaćeni direktor državnog ili javnog preduzeća.\nPrema nezvaničnim informacijama, direktor Agencije za kontrolu letenja Nikola Stankov mesečno zarađuje skoro 10.000 evra, sledi ga direktor Naftne industrije Srbije Srđan Bošnjaković sa više od pola miliona i direktor Aerodroma „Nikola Tesla“ Bojan Krišto sa oko 380.000 dinara.\nMeđu onima koji su zvanično dostavili podatke, ističe se direktor EPS-a Vladimir Ðorđević sa septembarskom zaradom od 297.740 dinara, prvi čovek „Jat ervejza“ Saša Vlaisavljević ima platu od 275.655 dinara, a direktor Službenog glasnika Slobodan Gavrilović prima 239.518 dinara.\nZnatno ispod njih po visini mesečne zarade je generalni direktor „Srbijašuma“ Vladan Živadinović, čija je plata 141.990 dinara.\nNi u Upravnim odborima naknade nisu za potcenjivanje, naročito kada se ima u vidu uglavnom samo povremeni rad njihovih članova, a neretko i odsustvo bilo kakvih kompetencija.\nako se nezvanično saznaje da je naknada predsednika UO NIS-a više od 500.000 dinara, što ga svrstava na ubedljivo prvo mesto u Srbiji među kolegama. U „Jatu“ predsednik UO prima jednu i po prosečnu platu, odnosno 82.700 dinara, dok članovi dobijaju za trećinu manje, odnosno 55.131 dinar.\nU „Srbijašumama“ predsednik dobija 2,5 prosečne plate u preduzeću, a članovi po dve. U EPS-u predsednik Uprave zarađuje 2,5 plate, što je 94.420 dinara, a članovi po 1,5 platu, odnosno 56.652 dinara, ako ne rade u EPS-u ili 90 odsto prosečne plate ako rade, što je oko 34.000 dinara.\nU Službenom glasniku predsednik UO prima 90.000, njegov zamenik 80.000, a članovi po 70.000 dinara.\nZanimljivo je da većina firmi tvrdi da nema podatke o partijskoj pripadnosti svojih direktora i članova UO, kao ni o njihovim kvalifikacijama. Podaci, međutim, govore na koji način se bira uprava najvažnijih privrednih organa u Srbiji, pa su tako članovi UO „Srbijašuma“ sportski radnik iz Priboja Dragomir Minić, Vesna Miljuš, nastavnica biologije u osnovnoj školi i Predrag Milanović, elektrotehničar iz Svilajnca. Službenim glasnikom, između ostalog, rukovode i dramski umetnik Čedomir Petrović iz DS, kao i Vukosav Tomašević iz DSS-a, čija je kvalifikacija, kako se navodi, privatni preduzetnik iz Prijepolja


Stamatović ima prednost u Čajetini – Zlatibor.News\n30/03/2017 ZlatiborNewsComments Off on Stamatović ima prednost u Čajetini\nPredizborna kampanja ulazi u finiš a svi kandidati su ovih dana imali brojne nastupe. Paralelno sa predizbornim aktivnostima rađena su i brojna statistička istraživanja kako će građani glasati na predstojećim izborima.\nŠto se tiče opštine Čajetina prema našoj anketi vodi opozicioni kandidat Milan Stamatović, za koga će glasati 33% procenata glasača, dok je na drugom mestu Aleksandar Vučić za koga će glasati 25% glasača. Saša Janković ima podršku 12,4% a Luka Maksimović 12%. Kada su u pitanju ostali kandidati Vuk Jeremić ima podršku 5.6%, Boško Obradović 4.1%, Vojislav Šešelj 3.4%, Miroslav Parović 1.5%, Saša Radulović i Nenad Čanak po 1.1% i Aleksandar Popović 0.8%.\nInteresantno je pomenuti da kladionice očekuju veliku izlaznost u opštini Čajetina tako da u igri “dueli izlaznosti” očekuju da će razlika u broju izašlih glasača na izborima biti oko 20% u odnosu na Kladovo, Užice, Sombor, Rakovicu i Beograd. S jedne strane Čajetina je na poslednjim lokalnim izborima izlaznost bila 77,5% dok je na parlamentarnim glasalo oko 77%.\nNa državnom nivou među opredeljenim biračima najveću podršku ima Aleksandar Vučić koja se u zavisnosti od istraživanja kreće od 53 do 57 posto. Saša Janković, Vuk Jeremić, Luka Maksimović i Vojislav Šešelj su skoro izjednačeni na drugoj poziciji dok ostali kandidati zajedno imaju podršku oko 10 posto opredeljenih birača.\nSva istraživanja takođe pokazuju da oko 20 procenata anketiranih još uvek nije odlučilo za koga će glasati, što predstavlja veliki rezervoar glasova, prvenstveno za opoziciju.\nSvi analitirači se slažu da izlaznost manja od 4 miliona ide na ruku kandidatu vladajuće koalicije i može mu omogućiti pobedu u prvom krugu dok veća izlaznost od 4 miliona svakako obezbeđuje opoziciji drugi krug.\nZanimljivo je pomenuti da kada se u obzir uzmu glasovi sa prošlogodišnjih parlamentarnih izbora kada je vladajuća koalicija osvojila oko 61% glasova, da je podrška predsedničkom kandidatu u anketama manja za 5-7% u odnosu na taj rezultat.\nTagged cajetina, izbori, izbori 2017, milan stamatovic, predsednicki izbori 2017\nJuče je održana poslednja sednica Skupštine opštine Čajetina u aktuelnom savezu na kojoj su odbornici raspravljali 25 tačaka dnevnog reda. Posle usvajanja zapisnika sa 48.sednice odbornici su razmatrali Plan detaljne regulacije naseljenog mesta Zlatiboru. U nešto više od 100 minuta bilo je pitanja o koeficijentima za dozvoljenu kvadraturu, i zašto su ti koeficijenti povećani, trasama puteva, […]\nTreće kolo sretno za Zlatiborce


Na sednici Odbora za smanjenje siromaštva Narodne skupštine Republike Srbije, održanoj 13. jula 2006. godine, razmotren je Predlog zakona o udruženjima, kojim se uređuje osnivanje i pravni položaj udruženja, članstvo i organi, statusne promene i prestanak rada, kao i druga pitanja značajna za rad udruženja. U obrazloženju Predloga zakona, koji je podnela Vlada Republike Srbije, kao jedan od razloga za donošenje zakona navodi se da je pravni okvir za osnivanje i delovanje udruženja u Republici Srbiji trenutno prilično šarolik i nehomogen, što je posledica činjenice da potiče iz bitno različitih perioda u kojima je Srbiju karakterisalo različito i političko i društveno-ekonomsko uređenje.\nOtvarajući skup, na koji su bili pozvani predstavnici nevladinih i društvenih organizacija, predsednik Narodne skupštine Republike Srbije Predrag Marković je rekao da je ovaj Predlog zakona godinama u pripremi i da je jako važno da što pre bude usvojen zbog stvaranja okvira koji treba da obezbedi kvalitetno delovanje svih udruženja. Predsednik Marković je istakao da naša zemlja ima dve obaveze, da izgradi državne institucije i da istovremeno obezbedi kvalitetno funkcionisanje nevladinog sektora, kao i da ne postoje kvalitetni mehanizmi za sprovođenje ta dva procesa. On je rekao da su nevladine organizacije „so“ edukacije i širenja novih ideja, aspekata i mogućnosti da se organizuju oni segmenti društvenog života, koji nisu nadležnost državnih institucija. Zakon treba da bude takav da se njima jasno odvoji nevladin sektor od državnih institucija, kako bi se sprečila mogućnost njihovog politizovanja, rekao je Marković.\nNarodnim poslanicima i predstavnicima udruženja i društvenih organizacija Predlog zakona o udruženjima predstavila je državni sekretar iz Ministarstva za državnu upravu i lokalnu samoupravu Vesna Ilić-Prelić, istakavši da Zakon predviđa da sve organizacije budu u ravnopravnom položaju.\nVesna Ilić-Prelić je rekla da je, nakon dugotrajne javne rasprave u kojoj su učestvovali predstavnici svih relevantnih udruženja, pitanje imovine ostalo neusaglašeno. Prelaznim odredbama Predloga zakona predviđeno je da nepokretnosti u društvenoj, odnosno državnoj svojini, na kojima pravo korišćenja imaju društvene organizacije, danom stupanja na snagu zakona postaju sredstva u državnoj svojini na kojima pravo korišćenja ima jedinica lokalne samouprave na čijoj se teritoriji nepokretnosti nalaze.\nSa ovakvim zakonskim rešenjem nisu se složili predstavnici brojnih društvenih organizacija, koji su učestvovali u radu okruglog stola.\nSednicom je predsedavala predsednik Odbora za smanjenje siromaštva Snežana Stojanović-Plavšić.


Umro Drago Malović, popularni Radosav iz serije Đekna – Filmonizirani\nPočetna/Vijesti/Umro Drago Malović, popularni Radosav iz serije Đekna\nUmro Drago Malović, popularni Radosav iz serije Đekna\n12/05/2014 Vijesti Ostavite komentar\nIstaknuti crnogorski glumac, doživotni član Crnogorskog narodnog pozorišta, član Udruženja dramskih umjetnika Crne Gore, Drago Malović, umro je danas u Podgorici, u 90. godini.\nMalović, koji se proslavio ulogom Radosava u poznatoj seriji “Đekna”, odigrao je preko 200 uloga na pozorišnoj sceni. Prvi je crnogorski glumac koji je dostigao opštenarodnu popularnost širom Jugoslavije i postao simbol crnogorske televizije.\nIz Crnogorskog narodnog pozorišta su saopštili da je Drago Malović jedan od rijetkih bardova crnogorskog pozorišta koji je doživio duboku starost.\n“Počeo je kao amater u čuvenom nikšićkom Kulturno- umjetničkom društvu ‘Zahumlje’, da bi u prvoj profesionalnoj predstavi Nikšićkog pozorišta davne 1949. godine, već bio angažovan kao profesionalni glumac”, saopšteno je iz Crnogorskog narodnog pozorišta CNP. Kako dodaju iz CNP-a iz tog nikšićkog perioda gdje je morao da igra i mlade ljubavnike i mlade heroje, radeći sa tada vrhunskim režiserima bivše Jugoslavije, konačno je sebe našao u nacionalnom repertoaru, a posebno crnogorskom.\nU Nikšiću je stekao ogromnu popularnost igrajući Nikoletinu Bursaća, Vuka Bubala, a takođe igrajući i u tada vrlo modernim dramama koje su tek prodirale na jugoslovensku scenu, Judžina O’ Nila, Šona O’Kejsija, Džordža Bernarda Šoa. Komemoracija Maloviću će biti održana u utorak 13. maja, u Crnogorskom narodnom pozorištu u 10 sati, prenosi Anadolu Agency (AA).


Bogosavljević: Problem opozicije je što nema zajednički stav o mnogim krupnim pitanjima - Dijalog.net\nNaslovna Politika Bogosavljević: Problem opozicije je što nema zajednički stav o mnogim krupnim pitanjima\nBogosavljević: Problem opozicije je što nema zajednički stav o mnogim krupnim pitanjima\nBeograd, 29. septembar 2019. – Teško da će Aleksandar Vučić za potpisivanje bilo čega oko Kosova dobiti podršku većine, izjavio je FoNetu konsultant Ipsosa Srđan Bogosavljević.\nOn je ocenio da predsedniku Srbije raste broj negativnih poena (koji dolazi od neutralnih građana), ali da mu se ne smanjuje broj pozitivnih, što govori da je osvojeni deo biračkog tela čvrst.\nEventualni gubitak na referendumu imao bi veliki značaj, bio bi udarac proevropskim idejama i „vrlo moguće okretanje klatna na drugu stranu“, smatra Bogosavljević.\nOn je naglasio da posredovanje Evropskog parlamenta (EP) u dijalogu vlasti i opozicije „može da posluži kao alibi i jednima i drugima da promene mišljenje“.\nUkazujući da smo „permanentno u šou programu oko bojkota i da su pozicije zabetonirane“, on je konstatovao da posredovanje EU marginalno ide u prilog i vlastima i opoziciji.\nKako je objasnio, da je vlast tek tako popustila, to bi se u opoziciji slavilo kao pobeda, što vlast svojim biračima ne može i ne želi da prikaže.\nUnija se na ovakav način umešala, jer je „bila pozvana“, podsetio je Bogosavljević, što i nije neuobičajeno, imajući u vidu da smo u pregovorima sa tom organizacijom za članstvo i da je ona već na veoma direktan način prisutna u Srbiji.\nPrema stavu Bogosavljevića, to je je „inače konstantna pojava na izborima na kojima je teško izvući i 3,4 miliona birača“, jer je i faktičko stanje da imamo između 4,9 i 5,2 miliona, a ne 6,9 miliona birača, što je formalno njihov broj.\nPored onih koji će izaći na izbore, on prognozira da će za tu priliku biti napravljeno još udruženja i koalicija i to „neće delovati nelegitimno, naročito ako manja izlaznost smanji izborni prag“.\nKako kaže, „ne zna kako da izmeri to vreme“ i primećuje da smo, i bez bojkota, imali izbore na svake dve godine. Značajnije je, smatra Bogosavljević, da „dođe do ukrupnjavanja opozicije i da se vidi da li će ta opozicija uspeti da izgura četiri godine do sledećih izbora, a ako izbori budu ranije, veće su šanse za njih“.\nPostavlja, međutim, pitanje izvora finansiranja opozicije ako ostane izvan institucija, jer time „uskraćuje sebi legalne prihode“. Ukazuje da bez infrastrukture ne može da se pobedi na izborima i navodi da je samo za kontrolu izbora jednoj partiji potrebno 18.000 pouzdanih ljudi.\n„Posle bombardovanja, u situaciji kada međunarodna zajednica pomaže finansijski i bez dovođenja u pitanje bilo kog poteza opozicije, potpuno je jasno da opozicija mora da nastupi kao udružena, jer je jedino bilo bitno da smeni Miloševića“. S druge strane, danas „većina misli da Srbija ide u dobrom pravcu“, istakao je Bogosavljević, koji misli da je problem opozicije „što nema zajednički stav o mnogim krupnim pitanjima“.\n„Polarizacija u društvu postoji, kao i 2000. godine“, ocenio je Bogosavljević i konstatovao da na tadašnju situaciju podseća i činjenica da se Vučiću na merenjima povećava broj negativnih poena. Ali, za razliku od Miloševića, njemu se ne smanjuje broj pozitivnih, što govori da je osvojeni deo biračkog tela čvrst, istakao je Bogosavljević.\nOn smatra da povećanje negativnih ocena praktično dolazi od neutralnih građana, jer i dalje „veliki broj ljudi misli da je bivša vlast, ma ko to danas bio, kriva za njihove nedaće“.\nNa pitanje zašto današnja opozicija ne kapitalizuje brojne afere mahom vezane za vlast, Bogosavljević je objasnio da opozicija, za razliku od SNS, „ima sedam, 10, 12, lidera koji menjaju temu svakog dana i ne mogu da naprave konzistetnu poruku“. Kako je obrazložio, u ovom trenutku je jako teško isterati do kraja bilo koju priču, jer postoji veliki broj potencijalnih govornika na istu temu, „pri čemu neki od njih možda imaju isti problem, pa ne žele tu stvar da teraju do kraja“.\nOn je, međutim, ukazao i da je pitanje lidera problem, jer samo u SZS „postoje ekstremno proevropski i ekstremno antievropski stavovi“. Ni jedni naravno nisu za vlast, ali jedan broj ljudi koji su za Dveri, ne može da sažvaće ove koji su za EU i obrnuto, naglasio je Bogosavljević.\nNa pitanje da li bi Vučiću pao rejting kada bi potpisao ili odlučio da prihvati neko rešenje za Kosovo, on je odgovorio da je Kosovo „apsolutno najozbiljnija stvar“ koju Srbija ima i da „ništa po važnosti nije ni blizu toga“.\nPrema njegovim rečima, „u zemlji nema raspoloženja za pravno obavezujući sporazum i, ako se Vučić na to odluči, on i njegova stranka bi morali jako da rade na javnom mnjenju“. Kako je objasnio Bogosavljević, „ljudima nije problem da glasaju za Vučića, ali će imati problem da glasaju za nešto što je za Srbiju najvažnije i najpotrebnije“.\nPrethodno U okviru projekta Otvorena vrata pravosuđa objavljen vodič “Kako da prijavim korupciju”\nSledeće Šabić: Nema spremnosti za primenu Zakona o zaštiti podataka\nBeograd, 09. april 2020. – Tokom krize izazvane korona virusom televizijski programi građa…\nBogosavljević: Demografski razvoj strahovito utiče i uticaće na medijsku sliku i budućnost medija u Srbiji\nBeograd, 4. oktobar 2018. – Domaću medijsku scenu karakterišu katastrofalna &…\nTop Tags vladavina prava Evropska komisija Civilno društvo lokalna samouprava Društvo ljudska prava OCD mladi istraživanje mediji Srbija i Evropska unija konkurs Evropska unija evropske integracije Vlada Republike Srbije


Radonjić: Očekujem pobedu i punu Arenu! – Nadlanu.com\nRadonjić: Očekujem pobedu i punu Arenu!\n“Svesni smo da je grupa jaka, nema rivala protiv koga je sigrna pobeda i ostali iz grupe treba tako da razmišljaju. O dometima je nerealno govoriti u ovom trenutku i treba da sačekamo da takmičenje krene. Svesni smo težine zadatka koji nas očekuje i znamo da moramo da damo sve od sebe da ostvarimo dobar rezultat. Nadamo se punoj areni i verujemo da će nam to dati energije”, rekao je Radonjić novinarima u Beogradskoj areni.\nCrvena zvezda će u četvrtak u 19.00 u Beogradskoj areni dočekati Lokomotivu Kubanj iz Krasnodora u prvom kolu Grupe D Evrolige.\nOn je ocenio da je Lokomotiva izuzetno ambiciozna ekipa, kao i da na gostovanjima ume da igra na rezultat.\n“Lokomotiva je prethodnih godina ulagala u svoje igrače, došli su na korak od CSKA iz Moskve, i to mnogo govori o njima. Izuzetno kvalitetan sastav, iskusan, zna da igra, pogotvo na rezultat, sto su pokazali i u ligi gde su startovali pobedama. Moramo tokom svih 40 minuta biti na nivou i konkurentni na terenu”, rekao je Radonjić.\nŠef stručnog štaba Zvezde kazao je da se nada će ekipa dobro odreagovati na promenu terena.\n“Novi je tim i imamo mnogo novih nosećih igrača, imamo iskustva i mladosti, s obzirom da nam je prvi meč u areni treba da sačekamo reakciju ekipe, a ja se nadam najboljem. Ovde možemo da očekujemo da budemo još bolji nego u Pioniru”, rekao je Radonjić.\nOn je rekao da je još uvek neizvesno da li će centar Raško Katić nastupiti protiv Lokomotive, ali da će svakako biti u protokolu za tu utakmicu.\nKošarkaš Crvene zvezde Jaka Blažić rekao je da cela ekipa “jedva čeka” početak utakmice i ocenio da je ključ za meč sa Lokomotivom odigrati čvrstu odbranu.\n“Treniramo mnogo i jedva čekamo početak. Svi članovi tima su sada samo koncentrisani za početak Evrolige. Igrao sam dve godine u Evroligi, najvažnija je odbrana, tako da mi u četvrtak moramo da igramo dobru odbranu i u napadu da budemo opušteni”, rekao je Blažič.\nEkipa Lokomotive u Beograd će doputovati sutra uveče i neće odraditi trening u Beogradskoj areni.


Nema podrške zahtevu za poništenje nezavisnosti\nŠest evropskih zemalja i SAD ocenilo je da Savet bezbednosti ne može da se složi o daljim koracima oko Kosova. Ambasador Rusije u UN Vitalij Čurkin rekao je da Rezolucija 1244 ostaje na snazi.\nSavet bezbednosti ostao je i nakon podeljen po pitanju Kosova, a nijedna zemlja nije podržala zahtev za poništenje nezavisnosti Kosova, rečeno je u sedištu UN u Njujorku.\n"Nijedna zemlja nije podržala zahtev Rusije da se poništi proglašenje nezavisnosti Kosova", izjavio je novinarima britanski ambasador u UN Džon Sojers posle konsultacija Saveta bezbednosti u nedelju naveče.\nPredsedavajući Saveta bezbednosti, ambasador Paname Rikardo Albert Arijas rekao je da su i večerašnje konsultacije pokazale da je Savet podeljen o budućnosti Kosova, ali da su zato sve članice izrazile zabrinutost za mir i bezbednost u regionu.\nŠest evropskih zemalja i SAD ocenilo je u nedelju naveče da Savet bezbednosti ne može da se složi o daljim koracima oko Kosova i da je plan o nadziranoj nezavisnosti jedino dostupno rešenje za stabilnost i bezbednost regiona.\n"Žalimo što Savet bezbednosti ne može da se složi oko daljih koraka, mesecima je jasno da se ništa neće promeniti, ali smo odlučni da preuzmemo odgovornost kroz EU i NATO kako bi obezbedili stabilnost i bezbednost regiona. To je ključni interes UN", rekao je belgijski ambasador u UN Johan Verbeke koji je pročitao zajedničko pismo Belgije, Francuske, Italije, Velike Britanije, Nemačke, Hrvatske i SAD.\n"Verujemo da je predlog (Martija) Ahtisarija o nadziranoj nezavisnosti jedino dostupno rešenje za stabilnost i bezbednost regiona", naveo je Verbeke nakon konsultacija Saveta bezbednosti o Kosovu uoči sednice Saveta u ponedeljak, sazvane nakon nedeljnog proglašenja nezavisnosti Kosova.\n"Žalimo zbog nemogućnost da se obezbedi obostrano prihvatljivo rešenje, ali status kvo je neodrživ", rekao je Verbeke i ukazao daje stabilan proces uz koordinaciju međunarodne zajednice bolje nego produžena nestabilnost. Međunarodna zajednica će nastaviti da ima svoju ulogu, istakao je Verbeke.\n"Ovaj proces je u punoj koordinaciji sa međunarodnim zakonom, uklučujući Rezoluciju 1244, ona obezbeđuje okvir za tranziciju ka\nnovom trajnom statusu Kosova", rekao je Verbeke i dodao da ta rezolucija obezbeđuje osnove za nastavak međunarodnog prisustva na Kosovu u novoj fazi."\nAmbasador Rusije u UN Vitalij Čurkin rekao je u nedelju uveče, nakon konsultacija u Savetu bezbednosti UN, da Rezolucija 1244 ostaje na snazi i da se zato ne može prihvatiti jednostrano proglašenje nezavisnosti Kosova. Govoreći o konsultacijama u Savetu bezbednosti, održanim u nedelju uveče, Čurkin je rekao da je "jedna stvar jasna".\n"Rezolucija 1244 ostaje na snazi i UN ostaju na Kosovu. Šef UNMIK-a nastavlja svoj rad, rekao je Čurkin i dodao da zato Rusija zahteva da se odbaci današnja odluka kosovske skupštine o proglašenju nezavisnosti.\nU odgovoru na pitanja novinara, Čurkin je rekao da Rusija svoju poziciju zasniva na punom poštovanju međunarong prava, kao i da oni koji traže priznanje nezavisnosti Kosova imaju interpretaciju suprotnu rezoluciji 1244. Povodom daljeg razvoja situacije, Čurkin je rekao da će se nastaviti debata i da ne treba "požurivati stvari". Čurkin je, nakon konsultacija, rekao da su one sazvane na zahtev\nRusije i Srbije i da će se u ponedeljak održati sednica Saveta bezbednosti UN na kojoj će učestvovati i predsednik Srbije Boris Tadić.


Rijeka - Blic Sport\nMinistar omladine i sporta Vanja Udovičić predstavljaće Srbiju na prvoj regionalnoj ministarskoj konferenciji koja se održava u petak u Rijeci.\nPogledajte: U gradskoj skupštini Rijeke orila se Partizanova pesma\nRiječki ekološki aktivista Mićo Antolović izrazio je nezadovoljstvo povodom ideje novog stadiona na Kantridi. Obučen u dres fudbalskog kluba Partizan, on je na promociji monografije "100 godina stadiona Kantrida" kritikovao izostanak javne rasprave o projektu.\nJuniori Srbije prvaci sveta u kuglanju\nMuška juniorska kuglaška reprezentacija Srbije osvojila je šampionsku titulu na 15. Svetskom prvenstvu u Rijeci.\nNa Evropskom prvenstvu 18 šahista iz Srbije\nNa pojedinačnom Evropskom prvenstvu u šahu, koje će održati od 6. do 19. marta u Rijeci, Srbiju će predstavljati 18 takmičara, saopštio je Šahovski savez Srbije.


Uz direktni prenos\nIzvučeno 100 sretnih dobitnika u nagradnoj igri Ku... U narednom periodu će nagrađeni biti pojedinačno obaviješteni o osvojenoj nagradi, a preuzimanje mogu izvršiti u prostorijama Kovana u narednih 20 dana\nPRAVO NA LIJEČENJE I PRAVO NA ŽIVOT\nU BiH sa ovom bolešću živi skoro 2.000 ljudi i ta ... U našoj državi sa ovom bolešću živi oko 2000 osoba i ta brojka svakodnevno raste. Sve je više i djece koja obolijevaju. Svakome od njih od nastanka oboljenja način života i kvaliteta uvelike su promijenjeni. Mnoštvo simptoma koji karakteriziraju ova oboljen...\nu toku dokumentovanje prijave\nBrzom reakcijom policije pronađena 15-godišnja dje... Obaviješten je i Centar za socijalni rad Lukavac radi poduzimanja mjera u okviru nadležnosti\ndoživite potencijal svoje zemlje\nPredstavljena inicijativa 'Odmori u BiH', osmišlje... Gradonačelnik Sarajeva Abdulah Skaka, kao "prijatelj" projekta, izdvojio je veliki potencijal inicijative "Odmori u BiH". Skaka je naglasio da je od izuzetnog značaja da se podrži inovativna inicijativa koja doprinosi turističkom sektoru cijele države\nDžaferović pozvao ambasadora Srbije na hitan sasta... Mujanovića je srbijanska policija uhapsila u julu 2018. na graničnom prijelazu između Bosne i Hercegovine i Srbije. Od tada je u pritvoru u Srbiji i to će vrijeme biti uračunato u njegovu kaznu\nU Konzumu od sada više od 35% domaćih neprehramben... Ujedno, asortiman je proširen za više od 1.000 novih domaćih proizvoda u kategorijama pakirane hrane\npreporuke kriznog štaba za pozdravljanje\nZaboravite na staro, dobro, rukovanje: Odsad samo ... Stručnjaci navode da građani moraju da nose maske, izbjegavaju fizički kontakt, drže socijalnu distancu kako bi spriječili širenje zaraze koronvirusom. Istakli su da ono što također obavezno treba izbjegavati je i rukovanje\nU BiH danas 160 novozaraženih: U RS prijavljeno 83... Na bolničkom liječenju u Izolatoriju Kliničkog centra Univerziteta u Sarajevu, trenutno se nalazi 39 osoba


Tužilaštvo Bosne i Hercegovine traži pritvor za Darka Eleza po predmetu "Lutka" - IndeksOnline.rs\nNaslovna Bosna i Hercegovina Banjaluka Tužilaštvo Bosne i Hercegovine traži pritvor za Darka Eleza po predmetu “Lutka”\nTužilaštvo Bosne i Hercegovine traži pritvor za Darka Eleza po predmetu “Lutka”\nBANJALUKA – Tužilaštvo BiH zatražilo je danas da Darku Elezu bude određen pritvor u trajanju od tri godine zbog krivičnih dela za koje ga tereti u predmetu poznatom pod nazivom “Lutka”, nakon što je Elez izručen iz Srbije u BiH.\n“Tražio sam pritvor za ”Lutku` i još nisam dobio odluku Suda BiH”, kazao je Čampara.\n“Taj sporazum, odnosno rešenje Višeg suda u Beogradu, još je validno”, rekao je Kreho, prenela je RTRS.\n“Tražili smo da bude odbacen predlog Tužilaštva BiH jer mu se ne može suditi u BiH za `Lutku` zbog postojanja garancija Srbije kao države, bez obzira što mu je ministar unutrašnjih poslova Srbije Aleksandar Vulin, odnosno MUP Srbije, oduzeo državljanstvo Srbije”, naveo je Kreho.\nOn je rekao da je jasno da garancije ne može dati MUP Srbije i da je garancije Elezu dao sud u Srbiji, odnosno ministar pravde Srbije “i ne može jedan organ ispred Vlade Srbije reci da to ne važi”.\nKreho je dodao da rešenje Suda BiH očekuje sutra i ocenio da u slucaju Eleza u BiH “nema pravde i da je sve politika”.\nPočetkom marta, pošto je Darko Elez izručen iz Srbije u BiH, odlučeno je da mu pritvor ne može biti određen zbog predmeta “Lutka”, ali mu je pritvor određen zbog krivicnih dela koja je dokumentovao MUP Republike Srpske koja su počinjena kasnije.\nEleza potvrđena optužnica iz slučaja “Lutka” tereti za organizovani kriminal u vezi sa više teških krivičnih dela, među kojima su teška ubistva, pokušaj ubistva, pljacke transporta novca i druga krivična dela počinjena od 2005. do 2009. godine.\nPrethodni tekstKosovski ministar najavio isporuku Turskih borbenih vozila za KBS\nSledeći tekstLončar: Sednica Kriznog štaba u narednih nekoliko dana


Faktor | Milion maraka za nabavku testova putem UNDP-a\nMilion maraka za nabavku testova putem UNDP-a\n20.11.2020. / 16:28\nMinistar zdravstva Adnan Jupić ističe da je predviđena nabavka 33.500 multipleks testova i 20.000 standardnih testova za potrebe PCR laboratorija u Kantonalnoj bolnici Zenica i Općoj bolnici Tešanj, 9.000 antigen testova za potrebe domova zdravlja te 22.000 viralnih podloga.\n- Na ovaj način ćemo problem testiranja naših pacijenata riješiti na duži vremenski period - rekao je Jupić.\nNaglasio je da su u završnoj fazi pregovori sa sindikatom ostalih zaposlenika u zdravstvu koji vrlo brzo trebaju rezultirati sporazumom i potpisivanjem kolektivnog ugovora odmah po usvajanju finansijskog plana ZZO-a za narednu godinu.\nVlada ZDK je donijela set odluka kojima su odobrena sredstva u iznosu od 600.000 KM za nabavka medicinske opreme za Kantonalnu bolnicu u Zenici. Odobrena je nabavka "C luka" za potrebe Odjela neurohirurgije, OCT aparata za Odjel oftalmologije, LED operacionih hirurških lampi te endoskopske opreme.


Foto: Instagram/dalmaradona / screenshot\nNaime, Klaudija Viljafane, bivša supruga Dijega Armanda Maradone, zajedno sa njihovim ćerkama Dalmom i Đaninom isključene su iz testamenta koji je legendarni fudbaler ostavio.\nKako javlja argentinski list "Klarin", medij koji je inače prvi objavio vest o smrti El Pibea, on se na taj korak odlučio tokom boravka u Duabiju.\nMaradona je sa Klaudijom bio u braku 24 godine, iz njega su se rodile dve ćerke, ali je njihov problem nastao kada je bivši fudbaler Napolija otkrio da mu sa računa nedostaje šest miliona dolara i da mu je nestalo tačno 458 suvenira prikupljeni tokom karijere.\nTada je za krađu optužio bivšu suprugu, a proces pred sudom je trajao nekoliko godina, zbog čega je odlučio da je isključi iz testamenta. Isti slučaj je i sa ćerkama, koje su u ovom "okršaju" stale uz majku, pa navodno ni njih nema u testamentu.\nInače, ovih dana je počela prava "sapunica" oko Maradoninog nasledstva koje se procenjuje na oko 75 miliona dolara. Pored Dalme i Đanine, koje su navodno izbačene iz testamenta, tu je još troje priznatih naslednika, odnosno deca koju je naknadno priznao na Kubi, a pitanje je da li će se još neko javiti. Mediji u SAD pišu da je još šestoro nepriznatih traži DNK analizu.\nŠto se imovine koju je Maradona posedova tiče, ona je impozantna. Španska "Marka" navodi da je slavni Argentinac za sobom ostavio između ostalog i mlin i fabriku testenine u Venecueli, luksuzni hotel u Havani te pet nekretnina na elitnim lokacijama u Buenos Airesu.\nU Belorusiji, gde je bio direktor Dinama iz Bresta, ostali su mu prsten s briljantima vredan 300 hiljada evra i možda najbizarniji komad Maradonine ostavštine - vojno amfibijsko vozilo. U Kini je nekoliko škola fudbala kojima je prodao pravo na korišćenje njegovog imena, dok mu je u Dubaiju ostao "Rols Rojs Duh" vredan 300 hiljada evra, BMV od 145 000 evra te brojni skupoceni pokloni kojima su ga šeici obasipali dok je bio trener u ovoj zemlji.\nInače, advokat Matias Morla vlasnik je prava na Maradonin brend u Argentini i SAD-u, tako da se nikako ne može izbaciti iz raspodele imovine.


Počinje obnova mosta na Ibru\nPark mira na mostu preko reke Ibar koja Kosovsku Mitrovicu deli na srpski i albanski deo, biće uklonjen u četvrtak 15. oktobrai umesto njega će biti postavljene betonske ograde, jer počinju radovi na obnovi mosta za saobraćaj.\nGradonačelnik Severne Mitrovice Goran Rakić rekao je za agenciju Beta da će most biti ograđen i zatvoren građevinskim betonskim blokovima sa jedne i druge strane, kako bi počela njegova obnova koja bi trebalo da traje do jula 2016. godine.\nOn je podsetio da je odluka o obnovi saobraćaja na mostu doneta na osnovu sporazuma o slobodi kretanja koji su 25. avgusta u Briselu postigli premijeri Srbije i Kosova Aleksandar Vučić i Isa Mustafa.\n“Tim sporazumom previđeno je i da se ulica Kralja Petra u istom roku pretvori u pešačku zonu, a Skupština Severne Mitrovice odlučila je da se ulica Oslobođenja – od Telekoma do Tri solitera, poprečno od mosta, zatvori za saobraćaj”, rekao je Rakić.\nPrema Rakićevim rečima, Skupština je tu odluku donela pre sedam, osam meseci, i ekipe rade na uređenju te saobraćajnice. On je izrazio očekivanje da će ta odluka odbornika biti poštovana i da neće biti prirtisaka da se one menjaju.\nGradonačelnik južnog dela grada Agim Bahtiri rekao je ranije da će glavni most u Mitrovici biti kompletno obnovljen do juna i imaće dve kružne raskrsnice, južno i severno gde će se nalaziti dečja igrališta.\nPrema njegovim rečima, po završetku radova most će omogućiti slobodno kretanje pešaka, bicikala i svih motornih vozila.\nMost na Ibru bio je od 2011. godine zatvoren za saobraćaj. Barikada na tom mostu, bila je jedna od najvećih na severu Kosova koju su Srbi podigli da bi se usprotivili prisustvu kosovskih institucija.\nBarikada je postavljena između ostalog i zato što je most bio poprište na stotine sukoba i incidenata između Srba i Albanaca. U junu 2014. godine barikada je uklonjena, a predstavnici lokalnih vlasti severne Mitrovice i Kancelarije za Kosovo i Metohiju su na tom mestu, par sati kasnije, podigli Park mira.\nSaobraćaj između severnog, većinski srpskog, i južnog albanskog dela grada bez obzira na barikade odvijao se nesmetano preko druga dva mosta.


Foto: Pixabay | U Banjaluci završna prezentacija studentskih filmskih scenarija\nSrna 04.06.2020 12:25\nStudentski radovi pristigli na konkurs za najbolji studentski scenario predstavljeni su u Banjaluci, a žiri će sutra proglasiti tri najbolja scenarija za koje su predviđene nagrade od 3.000, 4.000 i 5.000 KM.\nKonkurs je realizovan u saradnji Kinoteke Republike Srpske i Akademije umjetnosti Univerziteta u Banjaluci, na inicijativu i pod pokroviteljstvom Ministarstva prosvjete i kulture Republike Srpske.\nPomoćnik ministra za kulturu Republike Srpske Tanja Đaković rekla je da resorno ministarstvo s ciljem realizacije strateških opredjeljenja iniciralo saradnju Kinoteke i Akademije umjetnosti kakobi bio postignut visok kvalitet umjetničke produkcije i profesionalizacije.\n"Ova saradnja je izuzetno značajna s obzirom na činjenicu da namjeravamo prije svega da afirmišemo domaći mladi kadar, što je naša najveća prednost s obzirom na to da je kinematorafija Srpske u povoju", izjavila je Đakovićeva novinarima.\nPrema njenim riječima, upravo iz ove saradnje proizašao je današnji događaj koji je značajan zbog više razloga.\n"Prije svega to će omogućiti talentovanim madim studentima da kroz realne situacije svoje scenarije prezentuju pred producentima iz svijeta filma i da se takmiče za nagrade koje je obezbijedilo resorno ministarstvo. Riječ je o nagradama za tri najbolja studentska scenarija koje iznose 3.000, 4.000 i 5.000 KM, što će im olakšati snimanje njihovog završnog filma", naglasila je Đakovićeva.\nOna je dodala da je, osim novčanih nagrada, važna i činjenica da će tri najbolja scenarija biti prezentovana široj javnosti u okviru filmskog kampusa koji organizuje Kinoteka Srpske.\nDekan Akademije umjetnosti Univerziteta u Banjaluci Sanda Dodik rekla je da nastavak saradnje sa Kinotekom Srpske, na inicijativu Ministarstva prosvjete i kulture Srpske povezuje institucije kulture i obrazovne ustanove koje školuju mladi kadar, koji predstavlja temelj kulture Srpske.\nOna je dodala da se ovaj program uklapa u nastavni plan Akademije umjetnosti, kada studenti na kraju treće i četvrte godine realizuju svoje filmove.\nDirektor Kinoteke Srpske Snježan Lalović rekao je da Kinoteka, osim što čuva i prikuplja filmove, ima obavezu da promoviše filmska ostvarenja, ne samo stranih već i domaćih autora.\n"Nama je prvenstveni zadatak da vodimo računa o domaćem filmu i drago nam je da učestvujemo u projektu u kojem su mladi ljudi koji bi trebalo da naprave kinematografiju Srpske koja i nije baš razvijena, posebno kada je riječ o igranim ostvarenjima", rekao je Lalović i dodao da želi na ovaj način da ohrabri studente da se prijavljuju na konkurse.\nOn je izrazio nadu da će ova saradnja biti tradicionalna i da će izlaziti zrela ostvarenja.\nProfesor na katedri za film i televiziju na Akademiji umjetnosti Draško Gajić zahvalio je resornom ministarstvu i Kinoteci Srpske, jer je ovo prvi put da imaju podršku i saradnju u produkciji studentskih filmova, dodavši da je za to veoma važna materijalna podrška.\nGajić, koji je i član žirija za izbor najboljeg sudentskog scenarija, izrazio je nadu da će ovo biti pokretač za ozbiljnu kinematografiju na području Srpske, naglašavajući da je idaja da ovaj projekat zaživi.\nPravo prijave na konkurs za najbolji studentski scenario, koji je bio objavljen od početka februara do sredine aprila, imali su studenti Akademije umjetnosti Univerziteta u Banjaluci, Studijski program dramske umjetnosti, kao i studenti Filozofskog fakulteta Univerziteta u Istočnom Sarajevu, Studijski program opšte književnosti i teatrologija.\nKonkurs Studenti Film


Safet Sušić kandidat za preuzimanje klupe turskog Akhisar Belediyespora\nNakon informacije da je Elvir Baljić najozbiljniji je kandidat za preuzimanje ekipe Bursaspora iz Turske dolazi vijest da je Safet Sušić, bivši selektor naše reprezentacije, kandidat za novog trenera Akhisar Belediyespora.\nSušić nakon otkaza na klupi reprezentacije Bosne i Hercegovine nije imao trenerski angažman, iako se sve vrijeme povezivao sa nekim klubovima, prema informacijama turskih medija mogao bi preuzeti Akhisar Belediyespor, za koji je ranije nastupao Ivan Sesar, bivši reprezentativac, piše SCsport.\nDodajmo da je za Akhisar donedavno nastupao i Ivan Sesar, nekadašnji bh. reprezentativac i fudbaler Sarajeva.\nBivši selektor Zmajeva ima iskustvo vođenja turskih klubova, jer je pored francuskog Cannesa i Al-Hilala iz Suadijske Arabije vodio Konyaspor, Ankaragücü, Çaykur Rizespor i Ankaraspor.\nKonkurent Sušiću za klupu ovog turskog kluba je Okan Buruk, nekadašnji reprezentativac Turske i igrač Galatasaraya, Intera, Bešiktaša i Istanbul BB, koji je do sada u trenerskoj karijeri vodio Elazığspor i Gaziantepspor.


Novi bulevar – BeoWiki.com\nHome / Aktuelno u Beogradu / Novi bulevar\n29. januara 2018.\tAktuelno u Beogradu Komentari su isključeni na Novi bulevar 936 Pregleda\nGlavni urbanista Milutin Folić najavio je da će centar Beograda dobiti novi bulevar koji će imati šest traka i spajaće Bulevar vojvode Mišića i Karađorđevu ulicu na mestu gde će novi most zameniti Stari savski most.\nNa oba ulaza biće po jedan veliki kružni tok. Kako je precizirao bulevar će biti širok 40 metara, imaće razdelno ostrvo sa trostrukim drvoredom, biciklističkom stazom širokom tri metra i parking mestima. Novi bulevar biće završen do kraja ove ili početkom sledeće godine.\n– Saobraćajnica će zauzimati centralni deo Beograda na vodi i protezaće se dva kilometra po sredini novog naselja. Ovo je prvi veliki novi bulevar u centru Beograda posle bezmalo sto godina. Važno je i to što će biti alternativna saobraćajnica Savskoj ulici. Beograd se na ovaj način vraća pravilnoj urbanističkoj gradnji, što znači da se prvo donesu planovi, izgradi infrastruktura, pa tek onda zidaju stambeni i poslovni objekti – rekao je Milutin Folić. On je pojasnio i da se očekuje da nova saobraćajnica bude kičma Savskog amfiteatra koja će povezati sve naspramne ulice. Radovi na novoj saobraćajnici počeli su prošle godine, završeno je nekoliko stotina metara kod Savskog mosta, a sada je u toku izgradnja centralnog dela.\nBulevar Novi površina zelena\t2018-01-29\nTags Bulevar Novi površina zelena


Vesti online / Vesti / Srbija / Putin naoružava Srbiju: Stižu i tenkovi i borbena vozila!\nPravac Srbija: Ruski borbeni tenk T-72 (Foto: Arhiva)\nČim Putin potpiše ukaz...\n- Predsednik Rusije Vladimir Putin rekao je da će on potpisati ukaz. Čekamo da bude potpisan ukaz i u skladu sa tim njim preuzećemo dalje korake - objasnio je Đorđević.\nOn je istakao da će svi biti potpuno modernizovani i remontovani i kao takvi predmet donacije Srbiji.\n- Čekamo samo da se završi, pretpostavljam, proces u Rusiji i nakon toga da budu isporečeni. Onda ćemo da vidimo tehniku kako i na koji način ćemo da ih dopremimo'', rekao je Đorđević.\nNa pitanje o plaćanju, ministar je istakao da su tu samo troškovi puta.\n- Dobićemo ih verovatno u nekoj luci u Rusiji i od tog trenutka oni postaju naši. Mi ćemo u skladu sa tim organizovati dopremanje u Srbiju i to je jedini trošak koji će imati Srbija - rekao je ministar odbrane.


ИT пречица за економски опоравак земље | Socijalistička partija Srbije\nIT prečica za ekonomski oporavak zemlje Vesti\n26 oktobra, 2013 u 18:57\nInformacione tehnologije mogu biti prečica za ekonomski i privredni oporavak zemlje i za novi razvojni ciklus, izjavio je premijer Srbije Ivica Dačić.\nDačić je na skupu Sinergija 2013. godine rekao da su predstavnici Vlade Srbije na svetskim biznis forumima isticali da Srbija ima četiri komparativne prednosti, a da im se sada dodaje i peta, a to je IT sektor.\n“Isticali smo energetiku, infrastrukrturu, odnosno saobraćajne koridore, poljoprivredu i u poslednje vreme automobilsku industriju, kao naše komparativne prednosti, a sada kao peti prioritet navodimo IT sektor”, rekao je Dačić.\nOn je citirao prvog ministra prosvete u Srbiji Dositeja Obradovića koji je rekao da je najvažnije od svega obrazovati narod da bi mogao da omogući društvene reforme i progres zemlje.\n“Slogani koje imamo da IT veruje u Srbiju su odgovarajući, ali i Srbija veruje u IT i informaciono tehnološki razvoj”, rekao je Dačić.\nPremijer je naglasio i dobru saradnju Vlade sa Majkrosoftom koja ulazi u drugu deceniju istakavši i da je značajan Majkrosoft razvojni centar u Beogradu ne samo zbog toga što stručni i obrazovani mladi iz Srbije tu mogu da ostvare svoje snove, već što ta činjenica doprinosi boljem pozicioniranju samog Majkrosofta.\nPrema Dačićevim rečima, 4. novembra u Beograd dolazi i Stiv Balmer koji je do skora bio na čelu Majkrosofta.\n“Iako je najavio povlačenje, siguran sam da kao i Bil Gejts nikada ne može da napusti u potpunosti Majkrosoft i zahvalan sam mu što je prihvatio poziv da dođe u Beograd, što će biti dodatni podsticaj za razvoj IT sektora”, naglasio je Dačić.\nDačić je naglasio i da se Srbija ponosi svojim izvoznim brendom, a to je malina, istakavši da je u prošloj godini bio dva puta veći izvoz softvera nego malina, što malo ko u Srbiji zna.\n“Kao prioritet navodimo i razvoj IT sektora, jer tu imamo velikih mogućnosti”, rekao je Dačić.